**ЎЗБЕКИСТОН РЕСПУБЛИКАСИ ОЛИЙ ВА ЎРТА МАХСУС**

**ТАЪЛИМ ВАЗИРЛИГИ**

**ЎЗБЕКИСТОН ДАВЛАТ ЖАҲОН ТИЛЛАРИ УНИВЕРСИТЕТИ**

**ХАЛҚАРО ЖУРНАЛИСТИКА ФАКУЛЬТЕТИ**

**АУДИОВИЗУАЛ ЖУРНАЛИСТИКА ВА ОММАВИЙ КОММУНИКАЦИЯ КАФЕДРАСИ**

**ТОЛИБЖОНОВА СИТОРАБОНУ ТЎЛҚИНЖОНОВНА**

**ЭЛЕКТРОН НАШРЛАРДА МАЪНАВИЯТ МАВЗУСИ (**[**WWW.ZIYOUZ.UZ**](http://www.ziyouz.uz) **ПОРТАЛИ МАТЕРИАЛЛАРИ АСОСИДА)**

**мавзусида 5320400 – халқаро журналистика йўналиши бўйича бакалавр даражасини олиш учун**

**БИТИРУВ МАЛАКАВИЙ ИШИ**

|  |  |
| --- | --- |
| **“Ҳимояга тавсия этилади”**  **“Аудиовизуал журналистика ва оммавий коммуникация” кафедраси мудири**  **\_\_\_\_\_ ф.ф.д. Х.Дўстмуҳамедов**  **2014 йил “17” май** | **ИЛМИЙ РАҲБАР:**  **\_\_\_\_\_\_\_\_\_ ф.ф.н.**  **А.Каримов**  **2014 йил “17” май** |

**Тошкент – 2014**

**ҲИМОЯГА РУХСАТ ЭТИЛДИ:**

**Факультет декани: \_\_\_\_\_\_\_\_\_\_\_\_\_\_\_\_ А. Нурматов**

**Кафедра мудири: \_\_\_\_\_\_\_\_\_\_\_\_\_\_\_\_\_\_ Х. Дўстмуҳамедов**

**Илмий раҳбар : \_\_\_\_\_\_\_\_\_\_\_\_\_\_\_\_\_\_\_ А.Каримов**

**Расмий тақризчи: \_\_\_\_\_\_\_\_\_\_\_\_\_\_\_\_\_**

**БИТИРУВ МАЛАКАВИЙ ИШИ**

**МАВЗУ: ЭЛЕКТРОН НАШРЛАРДА МАЪНАВИЯТ МАВЗУСИ (**[**WWW.ZIYOUZ.UZ**](http://www.ziyouz.uz) **ПОРТАЛИ МАТЕРИАЛЛАРИ АСОСИДА)**

**ДАК қарори: ўзбек гуруҳи талабаси**

**Толибжонова Ситорабонунинг**

**битирув малакавий иши “\_\_\_\_\_” га баҳолансин.**

**17 май 2014 йил**

**ДАК раиси: Б.Алимов**

**ДАК котибаси: Ф.Раҳимова**

**МУНДАРИЖА**

**КИРИШ**

**1-БОБ. ЎЗБЕКИСТОНДА ИНТЕРНЕТ ЖУРНАЛИСТИКАСИ ТАРАҚҚИЁТИ**

1.1. Мамлакатимизда ахборот-коммуникация технологиялари соҳасидаги ислоҳотлар

1.2. Жамиятни ахборотлашуви жараёнида интернетнинг ўрни

1.3. Интернет нашрларининг вужудга келиши ва ихтисослашуви масалалари

**2-БОБ. [WWW.ZIYOUZ.UZ](http://www.ziyouz.uz) ПОРТАЛИДА МАЪНАВИЯТ МАВЗУИ ТАҲЛИЛИ**

2.1. Порталнинг ташкил топиши, шаклланиши, асосий мақсад ва вазифалари

2.2. Порталнинг ёшлар маънавиятини бойитишдаги ўрни ва мавзулар кўлами

2.3. Порталда мумтоз файласуфлар асарлари, илм-фан ва адабиёт мавзуси

**ХУЛОСА**

**ФОЙДАЛАНИЛГАН АДАБИЁТЛАР РЎЙХАТИ**

**ИЛОВА**

**КИРИШ**

**Мавзунинг долзарблиги.** ХХ асрнинг оламшумул кашфиётларидан бири бўлган интернет хақидаги талай тортишувларга қарамай, у ривожланиб маданиятимизнинг ажралмас бўлагига айланиб улгурди. Унга нафақат оммавий ахборот воситаларининг умумлашмаси деб, балки қайсидир маънода маданиятнинг тури сифатида ҳам қаралмоқда. Интернет ҳамда оммавий ахборот коммуникациясини цивилизация ривожининг асосларидан бири ва маданиятнинг ноёб ҳодисаси сифатида кўриб чиқиш мумкин. Тамаддун ва маданият бир-биридан фарқ қилганидек, интернетга бўлган цивилизацион ва маданий қарашлар бир-бирига асло ўхшамайди. Интернет цивилизацион муносабатда шунчаки янги коммуникатив технологиядир, у одамлар ва ташкилотлар ўртасидаги иқтисодий, сиёсий, илмий ва бошқа муносабатларни глобаллаштиради.

Интернетни маданият ҳодисаси сифатида кўриб чиқишда мураккаб вазиятга дуч келинади. Фотография, кино, телевидение юзага келганда булар тасвирий санъат, театрни ўрнини эгаллаяпти деб қарашлар пайдо бўлган эди. Вақт бу эътирозлар асоссиз эканини кўрсатди, чунки санъатнинг янги кўринишлари маданиятда аввалгиларини четга сурмай ўз ўрнини топа олди. Интернетнинг имкониятлари кенглиги туфайли у бугунги кунда китоб, сурат, фильм, газета, театр бўла олади.

Интернетдан фойдаланиш имкониятлари ортиб борар экан, унинг ҳам ижобий, ҳам салбий таъсири ортиб боради. Тан олинган салбий таъсирлар қаторида порнография, интернет орқали фирибгарлик, танишув орқали ахлоқсиз ва жиноий ҳаракатларга тайёрлаш ва ундаш ва ҳоказо. Терроризм, диний экстремизм, ирқий, миллий нафрат, мутассибликни тарғиб қилишга йўл қўймаслик принципи тан олинади, аммо бошқа жиҳатларда шахс эркинлиги, инсон ҳуқуқлари ўртага қўйилиб, интернетда чеклов жорий этишга қарши чиқилади. Бундай муносабат маънавиятга тегишли таъсир борасида, жиноят билан маънавий таъсир орасида чегара ўтказиш қийин бўлган ҳолларда кучлидир. Масалан, гарчи катталар учун порнографиянинг салбий оқибатлари йўқ, дейдиганлар бўлса-да, болалар учун унинг зарарига шубҳа қилинмайди ва болаларни ҳимоя қилиш учун халқаро миқёсдаги ҳаракат мавжуд. Интернет гиёҳвандликка ўхшаш ўрганиб қолишни келтириб чиқаради.

Тараққиётнинг ҳаётимизда тутган ўрни, аҳамиятини эътироф этган ҳолда унга кўр-кўрона ишониб, эргашиб кетавериш хатарли. Ўзбекистон Республикаси Президенти И.Каримов “Юксак маънавият – енгилмас куч” асарида ёзганидек: **“Айни пайтда ҳаёт ҳақиқати шуни кўрсатадики, ҳар қандай тараққиёт маҳсулидан икки хил мақсадда – эзгулик ва ёвузлик йўлида фойдаланиш мумкин”**[[1]](#footnote-1)**. Шунинг учун ҳам маданий иммунитетни кучайтириш, фуқаролар, айниқса, ёшлар тафаккурини ривожлантиришга, фан-техника ютуқларидан оқилона фойдаланишга ўргатиш ва кўмаклашиш ҳар бир зиёлининг бурчидир.**

[www.ziyouz.uz](http://www.ziyouz.uz) порталининг Бош саҳифасида эътироф этилганидек, уни ташкил этишдан асосий мақсад инсонларга ҳақиқий маънода зиё улашишдир. Унда ёзилишича: “Жамиятни фақат маърифат зиёсигина залолатдан сақлаб қолади. Ҳақиқатни англаш, билиш ва уни тарқатиш билан инсон зиёга эришади. Қалбида зиё бўлган зотлар ҳеч нимадан қўрқишмайди. Уларнинг йўлларини зиё ёритади. Зиё уларни улуғликка етаклайди”[[2]](#footnote-2). Маърифат ва маънавият сарчашмаларидан қалбларни нурафшон қилишни ўз олдига мақсад қилиб қўйган [www.ziyouz.uz](http://www.ziyouz.uz) порталининг бу борадаги хатти-ҳаракатларини илмий нуқтаи назардан таҳлил этиш муҳим саналади.

**Мавзунинг ўрганилганлик даражаси.** Интернет журналистиканинг хос хусусиятлари хориждаги ва мамлакатимиздаги олим ва мутахассислар Я.П.Засурский, Е.Прохоров, А.Калмиков[[3]](#footnote-3) Д.Рашидова, Ш.Қудратхўжаев, Н.Қосимова, Н.Муратова, А.Матёқубов[[4]](#footnote-4) тадқиқот ва асарларида ўрганилган. Шунингдек, бошқа хорижий мамлакатларда, чоп этилган дарслик, ўқув қўлланма, рисола, китоб, мақола ва тадқиқотларда интернет техникаси, назарияси, амалиётига оид айрим фикр-мулоҳазалар, фикрлар кузатилади. Улар ишимизда назарий манба сифатида ўрганилди.

Миллий матбуот нашрларида мавзуга доир кичик мақолалар чоп қилинган. Н.А.Абдуазизова, М.Худойқулов, Ф.А.Мўминов, К.Т.Ирназаров, Ф.И.Мўминова, Х.Дўстмуҳаммад, Ф.П.Нестеренко, Муҳаммад ал-Бухорий, Б.А.Дўстқораев, С.Умиров, К.Исмоилова, Ю.Ҳамдамов, Я.Маматова, О.Тошбоев, О.Ўсаров, Ю.Артиқова, А.Каримов ва бошқаларнинг[[5]](#footnote-5) тадқиқотлари, китоблари, мақолаларида ҳам интернетга оид айрим фикр-мулоҳазалар билдирилган. Интернет мавзуи доирасида бир нечта илмий-амалий анжуманлар ташкил этилиб, тўпламлар нашр қилинган. Жумладан, 2014 йил 12 март куни Ўзбекистон давлат жаҳон тиллари университети халқаро журналистика факультети “Аудиовизуал журналистика ва оммавий коммуникация” кафедраси ташаббуси билан ўтказилган “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман ташкил этилиб, тўплам нашр қилинган. Унда Интернетнинг яратилиш тарихи ва шаклланиш босқичлари, ахборот глобаллашувида интернет имкониятларининг ўрни, Интернет ва анъанавий оммавий ахборот воситалари, Интернетда ахборот масъулияти ва этикаси мавзуларида чиқишлар мавжуд. Маънавият мавзусидаги чиқишлар [www.ziyouz.uz](http://www.ziyouz.uz) портали мисолида махсус ўрганилмаган.

**Тадқиқотнинг мақсади**: Интернет журналистикаси ривожланиб борар экан, соҳада кенг маънода ихтисослашув жараёни кечмоқда. Маънавият, маърифат мавзуларига ихтисослашган [www.ziyouz.uz](http://www.ziyouz.uz) порталининг ўзига хосликларни аниқлаш, уларнинг аҳамиятини назарий асослаш, чиқишларнинг назарий тамойилларини, илмий мезонларини белгилаш, портал материалларини тадқиқот объекти сифатида таҳлилга тортиш, илмий умумлашмалар чиқаришдан иборат.

**Тадқиқот вазифалари.** Интернет журналистикаси соҳа ва йўналишлар бўйича тараққий этиб бормоқда. Интернет журналистикасидаги ихтисослашув инобатга олинган ҳолда асосий мақсад ва вазифалар белгиланди:

* Анъанавий оммавий ахборот воситалари ва Интернет оммавий ахборот воситаларининг ўзига хос жиҳатларини кўрсатилиб, афзалликлари очиб берилади;
* Интернет журналистикаси соҳасида кечаётган ихтисослашув жараёнлари ҳақида гапирилади;
* Интернет оммавий ахборот воситаларида маънавият мавзусига доир чиқишларнинг хусусиятлари ўрганилади;
* Ўзбекистонда маънавият мавзусига бағишланган электрон нашрлар хусусида сўз юритилиб, [www.ziyouz.uz](http://www.ziyouz.uz) порталининг ташкил топиши ва шаклланиши очиб берилади;
* [www.ziyouz.uz](http://www.ziyouz.uz) порталида маънавий-маърифий чиқишлар таҳлил қилиниб, унинг ўзига хос хусусиятлари, материаллардаги мавзулар кўлами ўрганилади
* Порталнинг ютуқ, камчилик, муаммолар хусусида ҳам гапирилиб, муаммоларни бартараф этиш борасида таклифлар киритилади.

**Тадқиқотнинг объекти ва предмети.** Электрон нашрларда маънавият мавзуси кенг ёритилаётган [www.ziyouz.uz](http://www.ziyouz.uz) портали тадқиқот объектини ташкил этади. Ўрни келганда қиёс учун бошқа электрон нашрлардан мисоллар келтирилади.

Тадқиқот предмети сифатида [www.ziyouz.uz](http://www.ziyouz.uz) порталининг ўзига хосликлари, мазмун-мундарижаси, мавзулар кўлами ўрганилади.

**Тадқиқотнинг методологик ва услубий асослари.** Ўзбекистон Республикаси Конституцияси, оммавий ахборот воситалари соҳасига доир Қонунлар, Ўзбекистон Республикаси Президенти Ислом Каримов асарларида баён этилган йўл-йўриқлар, ахборот олиш, қайта ишлаш ва тарқатиш соҳасидаги ҳужжатлар, шунингдек, замонавий журналистика назарияси ва амалиётига, шунингдек турдош соҳаларга доир асарлар ишнинг методологик ва назарий асосларини ташкил этади. Тадқиқот учун журналистика, ахборот технологиялари, социология, филология, сиёсатшунослик каби ижтимоий-гуманитар соҳалар бўйича олиб борилган илмий изланишлар, чоп этилган адабиётлар ҳам муҳим назарий манба вазифасини ўтади.

**Тадқиқот услублари**. Битирув малакавий ишни ёзишда ўзбек ва жаҳон журналистика илмида синовдан ўтган қиёсий-типологик услубдан фойдаланилди.

**Ишнинг илмий янгилиги.** Бугун ҳаётимизни ахборот-коммуникация технологияларисиз тасаввур этиб бўлмайди. Жамиятнинг барча соҳалари, қўйингки, тараққиётнинг замонавий босқичларида ушбу тармоқнинг роли ва аҳамияти тобора ортиб бораётгани бунинг ёрқин тасдиғидир. Интернет журналистикаси бугунги кунда ўрганиш учун асосий изланиш объекти бўлиб хизмат қилмоқда. Ишда электрон нашрларда маънавият мавзуси [www.ziyouz.uz](http://www.ziyouz.uz) портали материаллари асосида ўрганилган. Интернет журналистикасининг жадал ривожланаётгани, соҳада ихтисослашув жараёнининг кечаётгани, тор мавзудаги портал ва сайтларнинг пайдо бўлаётгани – электрон нашрларни янада чуқурроқ ўрганишни талаб қилмоқда. Интернет журналистикаси соҳасида қатор магистрлик ва номзодлик диссертациялари ҳимоя қилинган бўлса-да, маънавият мавзусидаги чиқишларнинг хос хусусиятлари, қонуниятлари, ўқувчига тақдим этиш усуллари ва тамойилларининг махсус тадқиқ этилгани ушбу битирув-малакавий ишининг асосий илмий янгилигидир.

**Тадқиқот натижаларининг илмий ва амалий аҳамияти.** Электрон нашрларда маънавият мавзуси [www.ziyouz.uz](http://www.ziyouz.uz) портали асосида ўрганилиб, ҳаётимизга тоборо кириб бораётган интернет тармоғи борасидаги янгича замонавий ёндашувлар тайин этилгани, миллий интернет оммавий ахборот воситаларининг бири сифатида порталнинг ўзига хос хусусиятлари ўрганилиб, назарий умумлашмалар чиқарилгани тадқиқотнинг илмий аҳамиятини кўрсатади. Ишдаги назарий қарашлар, умумлашмалар, илмий хулосалар Ўзбекистон Миллий университети Журналистика факультети, Ўзбекистон давлат жаҳон тиллари университети Халқаро журналистика факультети, Қорақалпоқ давлат университети журналистика бўлимида таҳсил олаётган талабаларга журналистика фанини ўқитишда қўл келиши мумкин.

Илмий тадқиқотда чиқарилган умумлашма ва хулосалар бевосита журналистик амалиётдан олингани сабабли ундан интернет журналистикасига ихтисослашган мутахассислар касб маҳоратини оширишда, ёш журналистларда касбий кўникмаларни шакллантиришда фойдаланилиши мумкин.

**Натижаларнинг эълон қилинганлиги.** Битирув-малакавий ишида баён этилган илмий-назарий хулоса ва амалий тавсиялар муаллиф томонидан **2014 йил 1 май** куни Ўзбекистон давлат жаҳон тиллари университети халқаро журналистика факультетида 3-май – Жаҳон матбуоти эркинлиги куни муносабати билан **“Замонавий масс медианинг янги тенденциялари ва долзарб муаммолар”** мавзусидаги талабаларнинг анъанавий илмий-амалий анжумани материалларидаги илмий мақолада ўз аксини топган.

**Ишнинг тузилиши ва ҳажми.** Тадқиқот иши кириш, икки асосий боб, хулоса, фойдаланилган адабиётлар руйхати ва иловадан иборат. Битирув малакавий ишининг умумий ҳажми ... бетни ташкил этади.

Биринчи бобда, Ўзбекистонда интернет журналистикаси тараққиёти, ахборот-коммуникация технологиялари соҳасидаги ислоҳотлар, жамиятни ахборотлашув жараёнида интернетнинг ўрни, интернет нашрларининг вужудга келиши ва ихтисослашуви масалалари ҳақида сўз боради.

Кейинги бобда [www.ziyouz.uz](http://www.ziyouz.uz) порталида маънавий-маърифий чиқишлар таҳлил қилиниб, унинг ўзига хос хусусиятлари, материаллардаги мавзулар кўлами ўрганилади. Иш сўнгида хулоса ва фойдаланилган адабиётлар рўйхати тақдим этилган.

**1-БОБ. ЎЗБЕКИСТОНДА ИНТЕРНЕТ ЖУРНАЛИСТИКАСИ ТАРАҚҚИЁТИ**

**1.1.Мамлакатимизда ахборот-коммуникация технологиялари соҳасидаги ислоҳотлар**

Бугун ҳаётимизни ахборот-коммуникация технологияларисиз тасаввур этиш қийин. Жамиятнинг барча соҳалари, қўйингки, тараққиётнинг замонавий босқичларида ушбу тармоқнинг роли ва аҳамияти тобора ортиб бораётгани бунинг ёрқин мисоли ҳисобланади . Бинобарин, мамлакатимизда мустақилликнинг илк йиллариданоқ ахборот-коммуникация технологияларини ҳар томонлама равнақ топтириш, унинг ҳуқуқий-ташкилий ҳамда моддий-техник базасини изчил такомиллаштиришга алоҳида эътибор қаратилмоқда. Соҳага оид 11 ва бевосита шунга алоқадор бўлган 6 та Қонун, Президентимизнинг қатор Фармон ва қарорлари, ҳукумат қарорлари қабул қилиниб, бир қатор йирик лойиҳалар амалга ошириб келинаётгани фикримиз тасдиғидир.

Ўзбекистон Республикасининг ахборотлаштириш соҳасидаги давлат сиёсати ахборот ресурслари, ахборот технологиялари ва ахборот тизимларини ривожлантириш ҳамда такомиллаштиришнинг замонавий жаҳон тамойилларини ҳисобга олган ҳолда миллий ахборот тизимини яратишга қаратилгандир[[6]](#footnote-6). Ахборотлаштиришнинг миллий тизимини шакллантириш, барча соҳаларда замонавий ахборот технологияларини жорий этишни жадаллаштириш ҳамда унинг ҳуқуқий асосларини тартибга солишда шу йўналишдаги Республика қонунлари, Президент фармонлари, Вазирлар Маҳкамасининг қарорлари ва бошқа меъёрий ҳужжатлар муҳим ўрин тутади.

Хусусан, Ўзбекистон Республикаси Президентининг 2002 йил 30 майда имзоланган “Компьютерлаштиришни янада ривожлантириш ва ахборот-коммуникация технологияларини жорий этиш тўғрисида”ги Фармони[[7]](#footnote-7) ушбу соҳанинг ривожида кескин бурилиш ясади. Фармонда ахборотлаштиришнинг миллий тизимини шакллантириш, иқтисодиёт ва жамият ҳаётининг барча соҳаларида замонавий ахборот технологияларини, компьютер техникаси ва телекоммуникация воситаларини оммавий равишда жорий этиш, ҳамда улардан фойдаланиш, фуқароларнинг ахборотга ортиб бораётган талаб-эҳтиёжларини янада тўлароқ қондириш, жаҳон ахборот ҳамжамиятига кириш, ҳамда жаҳон ахборот ресурсларидан баҳраманд бўлишни кенгайтириш учун қулай шарт-шароитларни яратиш каби масалалар мақсад қилиб олинган.

Ўзбекистон Республикаси Президенти таъкидланганидек, “Биз яқин йиллар давомида алоқа ва телекоммуникация ривожи бўйича жаҳон стандартлари даражасига кўтарилишимиз лозим. Ривожланган коммуникация тизими бўлмаса, Ўзбекистоннинг келажаги бўлмайди. Биз буни аниқ ҳис қилишимиз лозим”. Ана шу тарихий тамойил асосида илғор АКТ салоҳияти, ютуқлари, инновациялари юртимиз ривожи, халқимиз турмуш даражасини янада юксалтириш, одамлар дунёқарашини ўзгартириш, мамлакатимиз нуфузини жаҳонга ёйишга йўналтирилаётганини ҳозирда барча ҳис қилиб турибди.

Бу борада яратиб берилаётган муносиб шарт-шароитлар, имкониятлар шарофати ўлароқ, тарихан қисқа вақт мобайнида республикамиз ўзининг мустаҳкам ахборот-коммуникация технологиялари инфратузилмаси, жабҳада малакали кадрлар тайёрлаш тизимига эга бўлди. Мазкур саъй-ҳаракатларнинг барчаси, шубҳасиз, Ватанимиз келажагини янада буюк қилишга қаратилгани билан муҳим аҳамият касб этади.

Хусусан “Сўнгги 10 йил давомида жами 2,5 миллиард АҚШ долларига тенг бўлган 40 дан ортиқ лойиҳа бажарилгани, пировардида барча шаҳарлараро ва халқаро ҳамда 98 фоиз маҳаллий телефон станциялари рақамлаштирилишига эришилиб, бу аҳолига замонавий телекоммуникация хизматларини кўрсатишда қўл келаётгани шундан далолат беради. Айни чоғда халқаро пакет коммуникациялари марказининг ўтказиш қуввати 4 баробар оширилиши натижасида интернетга уланиш тезлигини 40 Гбит/с.гача чиқариш имконияти яратилди. Шунга уйғун тарзда интернет провайдерлари ва операторлари сони 930 тага кўпайиб, он-лайн тармоқдан фойдаланувчилар сони 10 миллион нафардан ошиб кетди. Улардан 207 минг нафари эса кенг полосали интернетдан баҳраманд бўлиб келаётир. Бинобарин, UZ домен зонасидаги сайтлар ва контент ҳажми ҳам ўсгани ҳолда, уларда давлат ҳокимияти органлари ресурслари, ахборот тизимлари ҳам мустаҳкам ўрин топиб, базавий давлат интерактив хизматлари умумий сони ортиб бораётир[[8]](#footnote-8).

Юқоридагиларнинг барчаси мамлакатимизда демократик ислоҳотларни янада чуқурлаштириш ва кучли фуқаролик жамиятини ривожлантириш, жумладан, ахборот ва сўз эркинлигини изчил таъминлашга хизмат қилаётгани билан эътиборлидир.

Ўзбекистон Республикаси Президентининг 2002 йил 30 майда имзоланган “Компьютерлаштиришни янада ривожлантириш ва ахборот-коммуникация технологияларини жорий этиш тўғрисида”ги Фармонни бажариш юзасидан ва ахборот-коммуникация технологиялари соҳасида стратегик вазифаларни амалга оширишга доир чора-тадбирларни таъминлаш мақсадида Ўзбекистон Республикаси Вазирлар Маҳкамасининг 2002 йил 6 июнда “Компьютерлаштиришни янада ривожлантириш ва ахбoрот-коммуникация технологияларини жорий этиш чора-тадбирлари тўғрисида”ги қарори[[9]](#footnote-9) чиқди. Унда 2002-2010 йилларда компьютерлаштириш ва ахборот-коммуникация технологияларини ривожлантириш дастури тасдиқланган бўлиб, ушбу дастурда ахборот-коммуникация технологияларини ривожлантиришнинг асосий йўналишларидан республикада Интернет тармоғининг миллий сегменти ҳамда телекоммуникациялар инфратузилмасини ривожлантиришга катта аҳамият берилган.

Дастурда телекоммуникациялар соҳасида оптик-толали ва радиорелели алоқа линияларини қуриш, радиобоғланиш воситаларидан ҳамда бошқа замонавий технологиялардан фойдаланишни бундан буён ҳам давом эттириш, маълумотлар узатиш тармоқларини замонавийлаштириш ва реконструкция қилиш ҳамда замонавий компьютер ва ахборот-коммуникация технологияларини жорий этиш, шунингдек, республика минтақаларида Интернет тармоғига уланишни кенгайтириш, маълумотлар узатиш ва Интернет тармоғини ривожлантиришнинг асосий йўналишлари ҳисобланади. Аҳолининг Интернет тармоғидан кенг фойдаланишини таъминлаш учун алоқа бўлимлари, алоқа корхоналари, Интернет-қаҳвахоналар, Интернет-дўконлар, Интернет-клубларда жамоа тартибида фойдаланиш шаҳобчаларини ташкил этиш кабилар назарда тутилган.

Сўнгги йилларда замонавий ахборот технологияларини ривожлантириш ва жорий этиш бўйича Ўзбекистон Республикаси Олий Мажлиси томонидан бир қатор қонунлар қабул қилинди. Жумладан, Олий Мажлиснинг 2003 йил иккинчи чақириқ 13-сессиясида қабул қилинган “Электрон рақамли имзо тўғрисида”ги ва “Ахборотлаштириш тўғрисида”ги Қонунлар ҳамда Олий Мажлиснинг 2004 йил иккинчи чақириқ 14-сессиясида қабул қилинган “Электрон тижорат тўғрисида”ги ва “Электрон ҳужжат айланиши тўғрисида”ги Қонунлар.

Ўзбекистон Республикаси Президентининг “Ахборот-коммуникация технологияларини янада ривожлантиришга оид қўшимча чора-тадбирлар тўғрисида”ги 2005 йил 8 июлдаги ПҚ-117-сон [қарори](file:///C:\pages\getpage.aspx%3flact_id=636453)[[10]](#footnote-10) Ўзбекистон Республикаси Президентининг 2002 йил 30 майдаги ПФ-3080-сонли [Фармонини](file:///C:\pages\getpage.aspx?lact_id=152470) ижро этиш юзасидан ҳамда Ўзбекистон Республикасининг [“Ахборотлаштириш тўғрисида”ги](file:///C:\pages\getpage.aspx?lact_id=83472) ва [“Электрон рақамли имзо тўғрисида”ги](file:///C:\pages\getpage.aspx?lact_id=64467) қонунларини изчил амалга ошириш мақсадида имзоланган қарор бўлиб, унда, хусусан, компьютерлаштириш ва ахборот-коммуникация технологияларини ривожлантириш бўйича Мувофиқлаштирувчи Кенгашга Вазирликлар, идоралар, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари бир ой муддатда, тасдиқланган мақсадли йўналишлар ва дастурий тадбирлардан келиб чиққан ҳолда, ахборот технологиялари ва электрон ҳужжат айланмасини қўллаш, Интернет тармоғида ахборот ресурсларини шакллантириш ва уларни муттасил янгилаб бориш бўйича аниқ тадбирларни ишлаб чиқиш ҳамда уларни тасдиқлаш топширилган.

Ўзбекистон Республикаси Президентининг ушбу қарори ижросини таъминлаш мақсадида ҳамда Интернет тармоғида Ўзбекистон Республикасининг Ҳукумат порталини янада ривожлантириш мақсадида Вазирлар Маҳкамасининг 2007 йил 17 декабрда 259-сонли қарори[[11]](#footnote-11) имзоланди. Ушбу қарорда Интернет тармоғида Ўзбекистон Республикасининг Ҳукумат портали тўғрисидаги [низом](file:///E:\pages\getpage.aspx%3flact_id=1284423#1284592) тасдиқланди. Мазкур Низом Ўзбекистоннинг ижтимоий-сиёсий ва ижтимоий-иқтисодий ҳаёти тўғрисидаги ахборотларни тарқатиш, Ўзбекистон Республикаси Ҳукумати, давлат ва хўжалик бошқаруви, маҳаллий давлат ҳокимияти органлари фаолиятини кенг ёритиш, шунингдек, ташкилотлар томонидан ахборот-коммуникация технологияларидан фойдаланган ҳолда интерактив давлат хизматлари кўрсатиш мақсадида Интернет тармоғида Ўзбекистон Республикасининг Ҳукумат порталини ташкил этиш, ривожлантириш, тизимли қўллаб-қувватлаш ва ахборотлар билан таъминлаш юзасидан умумий талаблар белгиланди.

Юқорида келтирилган меъёрий-ҳуқуқий ҳужжатларнинг барчаси республикамизда ахборотлаштиришнинг миллий тизимини шакллантириш, барча соҳаларда замонавий ахборот технологияларини оммавий равишда жорий этиш ҳамда жаҳон ахборот ҳамжамиятига киришни таъминлаш бўйича ҳуқуқий асос ва йўриқнома вазифасини ўтайди.

* 1. **Жамиятни ахборотлашуви жараёнида интернетнинг ўрни**

Ахборотлашувни жадал суръатлар билан ривожлантириш республикамизда амалга оширилаётган ислоҳотларнинг бош йўналишларидан ҳисобланади. Чунки, бу йўналиш Ўзбекистонни ахборотлашган жамиятга айлантириш учунгина эмас, балки ахборотлашувнинг ривожи мамлакатни тараққий этган давлатлар даражасига кўтаришга ҳам хизмат қилади.

Жамиятнинг ахборотлашуви кўп қиррали жараён бўлиб, унда техник, технологик, ижтимоий, иқтисодий-сиёсий ва маданий жиҳатлар уйғунликда олиб борилади. Бу жамиятни шаклланиши жараёнида нафақат ишлаб чиқариш ва технологиялар соҳасида, балки асосан ижтимоий-иқтисодий муносабатлар соҳаси ҳамда маънавий ҳаётда туб ўзгаришлар содир бўлади. Шу боис “жамиятнинг ахборотлашуви – ахборот жамияти қуриш ва бунинг негизида жамиятни янада прогрессив ривожлантириш, яъни ахборотни бошқариш ресурси сифатида ўзлаштириш ҳамда информатика воситалари ёрдамида ривожлантириш, деб тушуниш лозим”[[12]](#footnote-12). Бу жараён ҳам ўз босқичларига эга. Яъни, “Биринчи босқич – жамиятни электронлаштириш. Бу босқич ярим ўтказгичларни амалга жорий этиш билан боғлиқ техник жараёнларни ўз ичига олади. Иккинчи босқич – жамиятни компьютерлаштиришда энг янги коммуникация – техник воситалар тарқатилади, ахборотлашувнинг техноген негизи шаклланади”[[13]](#footnote-13).

Жамиятнинг ахборотлашуви жараёни мамлакатимизда ҳам амалга оширилмоқда. Энг янги ахборот ва телекоммуникация технологиялари яратилиб ҳаётга татбиқ этилмоқда. Ўзбекистон Республикасида 2004 йилда қабул қилинган “Ахборотлашув тўғрисида”ги Қонунда таъкидланишича, ахборотлашув соҳасидаги давлат сиёсати ахборот ресурслари, ахборот технологиялари ва тизимларини ривожлантириш ҳамда такомиллаштиришнинг замонавий жаҳон тамойилларини ҳисобга олган ҳолда миллий ахборот тизимини яратишга қаратилган. Ўзбекистонда ахборотлашув соҳасидаги давлат сиёсатининг асосий йўналишлари қуйидагилардан иборат:

* ҳар кимнинг ахборотни эркин олиш ва тарқатишга доир конституциявий ҳуқуқларини амалга ошириш, ахборот ресурсларидан эркин фойдаланишни таъминлаш;
* давлат органларининг ахборот тизимлари, тармоқ ва ҳудудий ахборот тизимлари, шунингдек юридик ҳамда жисмоний шахсларнинг ахборот тизимлари асосида Ўзбекистон Республикасининг ягона ахборот маконини яратиш;
* халқаро ахборот тармоқлари ва Интернет жаҳон ахборот тармоғидан эркин фойдаланиш учун шароит яратиш;
* кадрлар тайёрлаш ва уларнинг малакасини ошириш, илмий тадқиқотларни рағбатлантириш[[14]](#footnote-14) ва ҳоказолар.

Ахборот-коммуникация технологиялари ривожланиши, ахборот даври талабларидан келиб чиқиб, Ўзбекистон Республикасининг “Оммавий ахборот воситалари тўғрисида” ги Қонуни 1-бобининг олтита моддасига ўзгартиришлар киритилди. Хусусан, 6-модда, Оммавий ахборот воситалари эркинлигини суиистеъмол қилишга йўл қўйилмаслиги, оммавий ахборот воситаларидан:

* Ўзбекистон Республикасининг мавжуд конституциявий тузумини, ҳудудий яхлитлигини зўрлик билан ўзгартиришга даъват қилиш;
* уруш, зўравонлик ва терроризмни, шунингдек диний экстремизм, сепаратизм ва, ақидапарастлик ғояларини тарғиб қилиш;
* давлат сири бўлган маълумотларни ёки қонун билан қўриқланадиган бошқа сирни ошкор этиш;
* миллий, ирқий, этник ёки диний адоват қўзғатувчи ахборот тарқатиш;
* агар қонунда бошқача қоида назарда тутилмаган бўлса, гиёҳвандлик воситалари, психотроп моддалар ва прекурсорларни тарғиб қилиш;
* порнографияни тарғиб этиш;
* қонунга мувофиқ жиноий ва ўзга жавобгарликка сабаб бўладиган бошқа ҳаракатларни содир этиш мақсадида фойдаланилишига йўл қўйилмаслиги белгиланган. Оммавий ахборот воситалари орқали фуқароларнинг шаъни ва қадр-қимматини ёки ишчанлик обрўсини таҳқирлаш, шахсий ҳаётига аралашиш таъқиқланади.

Жамиятни ахборотлашуви жараёнида интернет улкан ахборот маконига айланди. Интернет хизматларини ривожлантириш, замонавийлаштириш, уларни жаҳон стандартларига олиб чиқиш асносида жамиятни ахборотлаштириш ислоҳотлари авжига чиқди. Дунё давлатлари Интернет тармоғи инфратузилмаси ва компьютерлаштиришни ривожлантириш йўлида қайғуришни бошлади. Бу борада АҚШ олдинги ўринларда туради, ҳозир бу давлатда 12 яшардан юқори аҳолининг 70 фоизи Интернетда ишлаш имкониятига эга. Европа давлатларида бу кўрсаткич 65 фоиз бўлиб, фойдаланувчилар сони бўйича Англия 27 фоиз (6,4 млн. оила), Германия 20.7 фоиз (7,1 млн. оила), Франция 12,1 фоиз (3 млн оила)ни ташкил қилади. Осиёда ҳам интернетдан фойдаланувчилар сони ошиб бормоқда. Японияда 75 млн. аҳоли , 78 фоиз япон корхоналари глобал тармоққа уланган. Гонгконг, Хитой, Ҳиндистонда, Исроил каби давлатларда интернет жадал суръатлар билан ривожланяпти.[[15]](#footnote-15)

Интернет аҳоли учун узоқ масофали ўқитиш, турли телеконференциялар ўтказиш, телетиббиёт, реклама, почта хизматини кўрсатиш каби истиқболли хизмат турлари инсониятга маъқул келмоқда. Табиийки жамият бу тарзда ахборот олиш вақтининг тежалиши билан боғлиқ ўзгаришларни мамнуният билан қабул қила бошлади. Айниқса ахборий жамият қуриш бўйича давлат дастурларининг зудлик билан жорий этилиши ахборот олиш даражасини, унга бўлган муносабатни ўзгартирди. Чунки, яқин ўтмишда аҳолига ахборот узатишни фақат расмий ташкилотлар, ижтимоий-сиёсий институтлар, маҳаллий ва марказий ҳукуматлар ташкиллаштириб, бошқариб келганди. Глобал тармоқ бу анъанани ўзгартириб юборди. Бугун интернетда ҳар қандай индивид ахборотни яратиб, бошқариш имкониятига эга. Интерфаол электрон медиалар туркумида портал, сайт, блог ва ижтимоий тармоқлар фаолияти тезлашиб кетди. Айниқса, ёшларнинг ижтимоий тармоқларга қизиқиш даражаси кундан кунга ошиб бормоқда. Ёшларнинг интернетга қизиқиши бир томондан ижобий бўлса, у бошқа томондан унинг ёшлар дунёқарашига салбий таъсир этмоқда.

“Бугун интернет тармоғида ўз жонига қасд қилишнинг осон йўлларини тарғиб қилувчи 9 мингта, эротик мазмундаги 4 мингтадан зиёд сайтлар мавжудлиги кўпчиликни ташвишга солмоқда. Компьютер ўйинларининг деярли ярмига яқини зўравонлик ва ёвузликни тарғиб қилаётир, 42 фоиз болалар ва ўсмирлар онлайн тизими орқали тарқатиладиган порнография таъсирига бутунлай қарам бўлиб қолган. Халқаро экспертлар дунё миқёсида 38 фоиз бола миллатчилик тусидаги веб-саҳифаларни мунтазам кузатиб боришини аниқлашган”.[[16]](#footnote-16)

Ана шу таъсирлар натижасида “Ёшларда одамови, окултизм, садизм, суидцидликка берилиш одатий воқеликка айланиб колганлигини айтишимиз керак. Интернетга тобелик – жаҳон ёшлари психологиясида оилавий, ота-она-фарзанд муносабатлари, китоб мутолаа қилиш маданияти, диний-миллий кадриятларга муносабатлар совуқлашиб, бегоналашиш тенденцияларини кучайтириб юборди” дейди сиёсий фанлар номзоди, доцент Д.Муитов.[[17]](#footnote-17)

Интернет билан боғлиқ бундай нохуш воқеликлар барқарор ахборий жамият тўғрисида мутлоқо янги қарашларни ишлаб чиқишни талаб этади. Ахборот хавфсизлигини таъминлаш эса вақти келиб мазкур илмий концепциялар, геосиёсий даражадаги масалаларни ҳал қилишдаги роли билан аниқ ифодаланади. Бинобарин, Интернет орқали мафкуравий таъсир ва тазйиқ ўтказиш давлатнинг энг асосий геосиёсий потенциали бўлмиш – миллий менталитет, маданият, одамларнинг ахлоқий эьтиқоди, мустақил позициясини ўзгартириб ташлаш қудратига эгадир. Интернет орқали барқарор ахборий вазиятга салбий таъсир ўтказиш, унинг шиддатли тараққиёти эса инсон онгини манипуляциялашга жиддий дахл қилиш масаласини долзарблаштиришни кун тартибига қўймоқда. Шунга кўра мамлакатимизда замон талабларига жавоб берадиган интернет оммавий ахборот воситалари, электрон нашрларга эҳтиёж туғилмоқда. Интернет орқали хориждан кириб келаётган ахборот хуружларига қарши, Президент таъбири билан “Фикрга қарши фикр, ғояга қарши ғоя, жаҳолатга қарши маърифат” билан жавоб берадиган веб-порталлар керак. Ёшларнинг чет элнинг маза-матрасиз, миллий маънавиятга салбий таъсир этувчи манбаларини танлашга асло йўл қўйиб бўлмайди.

**1.3.Интернет нашрларининг вужудга келиши ва ихтисослашуви масалалари**

Интернет-журналистикасининг мамлакатимиздаги ривожи бевосита интернет тизимининг ўрни билан белгиланади. Тараққиётнинг бир кўриниши ҳисобланган интернетда инсоният учун энг муҳим омил мавжуд. Яъни, бу эҳтиёж ахборотлаштирилган асримизда ахборотни тезкорлик билан етказишдир. Журналист оммага ахборот излаб, тўплаб ҳамда саралаб уни тақдим этиш вазифасини бажаради. Мазкур қобилиятни тўлиқ юзага чиқариш имконияти эса интернетда мавжуд. Чунки, газетада ахборотни етказиш учун камида бир кун вақт керак бўлади. Радио ва телевидение учун жонли эфир, зарур техник жиҳозлар керак. Бу жиҳатдан интернет журналистикасининг кучи эса сониялар ичида ахборот етказиш имконига эга бўлиши билан изоҳланади.

Интернет журналистикасининг ривожланиши журналистикада янги ихтисослашув пайдо бўлганини намоён қилди. ОАВ тадқиқотларида янги илмий йўналишни ҳам очиб бермоқда. Россиялик мутахассис А.А.Калмиков интернет нашрларига қуйидагича тасниф бериб, анъанавийларига ўхшаш тарзда фаолият кўрсатувчи интернет нашрларини бир неча туркумларга ажратилган:

1. Интернет-газеталар –ахборот янгиланиб турадиган нашрлар;
2. Интернет-журналлар – таҳлилий мавзуга йўналтирилган нашрлар;
3. Интернет-радио – веб-радиостанциялар;
4. Ихтисослашаётган ахборот агентликлари – телетайп тасмаларидан ахборот етказувчи манбалар;
5. Мегамедиа манбалари – бир неча йўналишни бирлаштирган манбалар.[[18]](#footnote-18)

ХХ асрнинг сўнгги ўн йиллигида электрон нашрга мултимедиа компонентлари, рақамли товушлар ёҳуд видео фрагментлар (қисмлар) киритилиши натижасида, электрон нашрлар радио, кино ва ТВ билан таққослаганда, улардан анча устун жиҳатларга эга бўлган, инсонга таъсир қилувчи ахборот воситасига айланди. Охирги бир неча йилда веб-сайт ва веб-саҳифа тушунчаси тез-тез қўлланилмоқда. Веб-саҳифалар тармоқдаги ахборот ресурсларининг энг оммавийлашган ва талаб кўп бўлган тури бўлиб, у гиперматн саҳифаларидан иборатдир. Бу мазмунан ва ҳаволалар воситасида ўзаро боғлиқ бўлган, бир жойга жойлаштирилган ва ягона таркибга эга бўлган мултимедиа материалларининг мажмуи – сайтдир.

Журналистика замон билан ҳамнафасликни таъминлаши керакки, бу эса айнан интернетнинг имкониятларига киради. Ҳозирда бутун дунё жамоатчилиги, нашриёт ва илмий доиралар интернет журналистика анъанавий оммавий ахборот воситаларини сиқиб чиқаришини тахмин қилишяпти. Интернет журналистиканинг устунлик жиҳатлари анъанавий журналистикани тўлдириб, уни кенгайтиради, чунки бирининг устунлиги иккинчисининг камчилигини беркитади ёки аксинча. Шу жиҳатдан ёндашсак, интернет журналистика анъанавий журналистикага рақобатчи эмас балки ҳамкорлик қилаётганини кўрамиз. Баъзи олимлар интернет журналистикани мавжуд эмас деб таъкидлашади. Интернетдан техник восита сифатида фойдаланувчи анъанавий журналистика мавжуд дейдиганлар ҳам бор. Аслида эса Интернет журналистика матбуот, радио ва телевидение каби ОАВ тизимининг таркибий қисми, типи сифатида таснифланганига анча бўлди.

Ўзбекистонлик интернет соҳасига ихтисослашган олимлар Д.Рашидова, Н.Муратова Интернет нашрларни уч турга ажратиб таснифлашган:

* Анъанавий ОАВнинг (матбуот, ТВ ва радио) интернетдаги электрон версиялари. Мисол учун газета ва журналларнинг веб-сайтларини мисол сифатида кўрсатиш мумкин;
* Интернет нашрлар (ахборот ва ихтисослашган веб-сайтлар ва порталлар;
* Тармоқдаги электрон ваколатхоналар – қонун чиқарувчи органлар, давлат тизимлари корхоналар ва муассасалар, партиялар ва бошқаларнинг веб-сайтлари ва порталлари (**gov.uz**);[[19]](#footnote-19)

Интернет – телевидение ва радио, интернет-газеталар катта шиддат билан ривожланмоқда. Деярли, барча газеталар ўзларининг электрон версияларига эга. Сайтдаги материаллар анъанавий газетанинг сотувга чиқишидан олдин пайдо бўлади. Бу эса газета муштарийларининг камайишига олиб келиши мумкин. Лекин аслида интернетдан аудитория сонини кенгайтириш учун фойдаланилади. Ҳозирги шиддатли даврда тезкор ахборотга бўлган талаб ошиб бораётир. Шунинг учун ҳам газеталарнинг ўзи шу йўлни танлаяпти.

Аудиториянинг ахборотни қандай қабул қилишига, шу билан бирга ахборот олишда қайси манбалардан фойдаланишига уларнинг психологик хусусиятлари, маданияти, жинси, жамиятда тутган ўрни таъсир этади. Мутахассисларнинг фикрича, баъзилар янгилик олиш мақсадида интернетдан фойдаланса, бошқалар экран мониторларидан кўра босма нашрларни ўқишни ёқтиради. Бу эса интернет-газетанинг пайдо бўлиши анъанавий газетани йўқ қила олмаслигини тасдиқлайди.

Ҳозирги кунга келиб мамлакатимизда UZ доменида бир қанча Интернет нашрлар фаолият кўрсатяпти. Ахборотга ихтисослашган нашрлар тоифасига Ўзбекистон Миллий ахборот агентлигининг <http://uza.uz/> сайтини киритиш мумкин. Шунингдек, <http://daryo.uz/>, <http://kun.uz/>, <http://uz24.uz/> сингари порталлар ҳам информацион йўналишда ўз фаолятини олиб бормоқда. Шунингдек, мамлакатимизда ихтисослашган веб-сайт ва порталлар ҳам фаолият олиб боради. Қуйида айрим айрим сайтлар фаолияти ҳақида сўз юритамиз.

Ўзбекистон Миллий ахборот агентлиги давлат расмий ахборот манбаи ва мамлакатдаги етакчи ахборот агентлигидир. Агентлик солномаси 1918 йили Тошкентда РосТА бўлими очилганидан бошланади. Кейинчалик у ТАСС тизимидаги ЎзТАГ – Республика Телеграф Ахборот агентлигига айлантирилди. Ўзбекистон Республикаси Президентининг Фармонига асосан 1992 йил 5 февраль кунидан эътиборан агентлик Ўзбекистон Миллий ахборот агентлиги (ЎзА) сифатида қайта ташкил этилди. Бугунги кунда ЎзА Ўзбекистон Республикаси давлат органлари фаолияти ва мамлакатдаги муҳим ижтимоий-сиёсий воқеаларни тўлалигича ёритиб келмоқда. Агентликнинг вилоятлардаги мухбирлар тармоғи мамлакатнинг барча ҳудудларидаги ўзгаришлар ва янгиликлар ҳақида тезкор ва обектив ахборот узатиш имконини беради[[20]](#footnote-20).

Ўзбекистон ахборот агентлиги (ЎзТАГ)ни - Ўзбекистон Миллий ахборот агентлиги (ЎзА)га айлантириш тўғрисида Ўзбекистон Республикаси Президентининг Фармони, Ўзбекистон Миллий ахборот агентлиги (ЎзA) тўғрисида Ўзбекистон Республикаси Вазирлар Маҳкамасининг Қарори асосида ЎзА фаолиятида туб ўзгаришлар бўлди. Ахборот-коммуникация технологияларининг ривожланиши асносида веб-сайтнинг пайдо бўлиши, агентлик фаолиятини тубдан ўзгартириб юборди. Илгари агентлик фақатгина оммавий ахборот воситалари учун фақат ахборот етказиб берувчси манба вазифасини бажарса, эндиликда ахборотларни расмий веб-сайти орқали тарқатмоқда.

ЎзА ахбороти [www.uza.uz](http://www.uza.uz) сайти орқали ўзбек, рус, инглиз, француз, немис, испан, араб ва хитой тилларида тарқатилади. Бу йилги “Олтин қалам” IX миллий мукофоти халқаро танловида Ўзбекистон Миллий ахборот агентлигининг [www.uza.uz](http://www.uza.uz) веб-сайти Интернет-журналистика номинациясида энг яхши журналистик материал сифатида ғолибликни қўлга киритди. Бош муҳаррир Бунёд Абдуллаев кенг кўламли ислоҳотларни турли тилларда ҳар томонлама ёритганлиги, фуқаролик жамиятини ривожлантириш, сиёсий, ижтимоий, иқтисодий, маданият соҳаларидаги демократик ўзгаришлар ўз ифодасини топган ижодий ишлар учун тақдирланди.

Веб-сайтда қуйидаги саҳифалар мавжуд:

1. [Сиёсат](http://uza.uz/oz/politics/)
2. [Иқтисодиёт](http://uza.uz/oz/business/)
3. [Жамият](http://uza.uz/oz/society/)
4. [Маданият](http://uza.uz/oz/culture/)
5. [Технологиялар](http://uza.uz/oz/tech/)
6. [Фан ва таълим](http://uza.uz/oz/science-and-education/)
7. [Туризм](http://uza.uz/oz/tourism/)
8. [Спорт](http://uza.uz/oz/sport/)
9. [Ҳужжатлар](http://uza.uz/oz/documents/)
10. [Хориж хабарлари](http://uza.uz/oz/world/)
11. [Фото](http://uza.uz/oz/photo/)

Эътиборли томони, биринчидан [www.uza.uz](http://www.uza.uz) сайтида воқеа-ҳодисалар ҳам кирилл, ҳам лотин алифбосида бериб борилади. Иккинчидан, веб-сайт мамлакатимиздаги энг кўп тилда дунёга чиқадиган ахборот манбаи эканлиги билан ажралиб туради.

Ахборот даврида одамлар ахборот оқимида яшайди. Жамиятнинг ахборотга бўлган талаб ва эҳтиёжини қондириш мақсадида ташкил этилган <http://daryo.uz/> жаҳонда ва мамлакатимизда содир бўлаётган энг сўнгги ижтимоий, маҳаллий ҳамда иқтисодий янгиликларни ўз ўқувчиларига содда ва тезкор етказиб беришга мўлжалланган интернет нашри ҳисобланади.

<http://daryo.uz/> саҳифалари қуйидагилардан иборат:

1. Маҳаллий янгиликлар
2. Дунё янгиликлари
3. Технологиялар
4. Мусиқа ва кино
5. Авто
6. Спорт

Сайтнинг бош саҳифасида “Сўнгги янгиликлар” рукнида Ўзбекистон ва жаҳонда рўй берган энг сўнгги янгиликлар бериб борилади. Сўнгги янгиликлар бир пайтнинг ўзи бошқа саҳифаларда ҳам намоён бўлади. Жумладан, “Божхона постларида қўлга киритилган тарихий буюмлар Ўзбекистон музейларига тақдим этилмоқда” сарлавҳали хабар “Сўнгги янгиликлар” саҳифасида ва “Маҳаллий янгиликлар” рукнли саҳифада ҳам акс этган. Ёки, “Уммонга қарши биринчи ўйинда Ўзбекистон мағлуб бўлди” сарлавҳали мақола ҳам бир пайтнинг ўзида “Сўнгги янгиликлар”да “Спорт” саҳифасида қўйилган.[[21]](#footnote-21)

Бундан ташқари, сайтда бир қанча блоклар бор.

1.“Кун тарихи”. Унда шу куннинг тарихи берилади. Мисол учун 2014 йил 28 май куни Волксваген ташкил топганлиги айтиб ўтилган.

2.“Биласизми” блокида филлар кунига 4-5 соат ухлаши ҳақидаги қизиқарли хабар берилган. Одатда бу аудитория қизиқишларини оширишга хизмат қилади. Уларнинг кайфиятини кўтаришга, турли соҳалардаги қизиқарли хабарлардан баҳраманд бўлишга эришилади.

3.“Иқтибослар” блокида буюкларнинг турли мавзудаги иқтибослари бериб борилади. Мисол учун Чарли Чаплиннинг “Кулгусиз ўтган кун, бекорга ўтган кундир” сингари.

Юқорида номи тилга олинган 2-, 3-блокларга турли мавзуларга дахлдор воқеалар ва иқтибослар жойлаштирилган бўлиб, ўқувчи уни бемалол бошқариши, экранда кўриниб турган иқтибос ва воқеадан ташқари, бошқалари билан ҳам танишиши мумкин.

Эътиборли томони шундаки, мазкур электрон нашрда бошқа нашрларда учрамайдиган техник имконият жойлаштирилган бўлиб, унда ўқувчи сайтда қандайдир имловий хатога дуч келса, ушбу блок орқали хатоларни тўғирлаши ва ўз фикрларини билдира олиши мумкин. Бу сингари ноанъанавийликнинг ўзига хослиги сайт рейтингини кўтариш билан бирга ўқувчилар қизиқишини ҳам оширмоқда.

Мазкур электрон нашр аудиторияси 18-30 ёшгача мўлжалланган бўлиб, унинг дизайни ҳам янгича кўринишда, мавзулар кўлами ҳам долзарб ва хилма-хил. Дизайннинг моҳирлик билан ишланганлиги, ранглар уйғунлиги, сарлавҳа ва рукнлар шрифтларидаги такрорланмас жиҳатлар ўқувчининг эътиборини тортади. Шунингдек сайтнинг пастки қисмида яна учта саҳифа мавжуд бўлиб, улар:

1. Сўнгги янгиликлар
2. Энг кўп ўқилган
3. Янгиликлар суратларда деб номланади.

Бундан ташқари веб-сайтда керакли ахборотларни “Излаш”, “Архив” маълумотлари билан танишиш, ижтимоий тармоқлар орқали “Бизни кузатинг” сингари саҳифалар мавжуд. <http://daryo.uz/> сайти лотин алифбосида бўлиб, “Кириллчага ўтказинг” кўрсатмаси орқали бошқа алифбога ўтилади.

Амалиёт шуни тасдиқладики, жаҳон тенденциялари электрон нашрларнинг ривожланиш динамикаси анъанавий нашрларникига қараганда шиддатлироқ эканини кўрсатмоқда. Замонавий журналистикада ахборот оқимининг асосий таркиби матн, аудио ва видео материаллардан иборат бўлган, ўз жиҳатлари ёки жанрни шакллантирувчи омиллари бўйича информацион ва таҳлилий турларга мос келган маълумотлар саналади. Бу жиҳатдан анъанавий ОАВ ва интернет ўртасида сезиларли тафовут йўқ. Сабаби, даврий матбуот, телевидение ва радио сингари он-лайн ахборот журналистикаси ҳам тезкор хабарлар узатувчи восита вазифасини бажаради. Он-лайн журналистика – Интернет тармоғидаги электрон нашрлардир. Медианинг бу турида интерактив журналистика яққол устунлик қилади. Шунинг учун ҳам аудитория анъанавий нашрлардан кўра, интернет нашрларни танламоқда.

Бунинг бир қанча сабаблари бор. Шу ўринда “The Guardian” журнали ҳамда ВВС хизмати Интернет учун ёзадиган журналистларга томонидан тайёрланган тавсияларда: “...Ҳар қандай янгиликлар сайтининг мақсади ўз фойдаланувчиларига муҳим ахборотларни энг самарали, қизиқарли ва фойдали шаклларда етказиб беришдан иборат бўлиши керак. Онлайн нашр учун материал ёзиш жараёни анъанавий журналистикадан деярли фарқ қилмайди. Озгина фарқ эса Интернетнинг ўзига хослиги билан боғлиқ[[22]](#footnote-22).

Ҳозирда бевосита янгилик беришга йўналтирилган сайтлардан ташқари, ихтисослашган электрон нашрлар мавжуд. Тажрибадан шу маълумки, бугунги кунга келиб электрон нашрларнинг ўзига хос ихтисослашуви, йўналиши мавжуд. Айнан шу принциплар асосида веб-саҳифалар ишлаб чиқилади. Газетадан фарқли ўлароқ, веб-сайтда тезкорлик омилига эътибор қаратилади, шу билан бир қаторда ижтимоий ҳаётимиздаги хабар ва маълумотларнинг энг асосий қисмларини тақдим этиш, қисқалик, лўндаликка амал қилган ҳолда мақолалар бериб борилади. “Ихтисослашган нашрлар ҳам ўқувчиларнинг кенг “қатламлари”ни ўзига жалб этиш учун сайтлар қўшимча тематика билан бойитиладики, ундаги сезиларли ўринлар тезкор ахборотлар: янгиликлар, хроникал тасмалар, репортажлар, интервьюларга ажратилади”.[[23]](#footnote-23)

Ихтисослашган нашрлар туркумига uzreport.uz кундалик бизнес нашрини киритиш мумкин. Мамлакат иқтисодий, ижтимоий ва маданий ҳаётида рўй бераётган муҳим воқеаларни ёритишга йўналтирилган бўлиб, асосий эътибор иқтисодий мавзуга қаратилган. Электрон нашрда қуйидаги саҳифалар мавжуд:

1.Жаҳонда

2.Сиёсат

3. Жамият

4.Иқтисодиёт

5.Молия

6.Суғурта

7.Биржа

8.Технологиялар

9.Маданият

10.Спорт

11.Муҳим далиллар

12.Валюталар курси

13.Тендерлар

Мазкур портал таркибида www.uzjobs бўлими фаолият юритиб, унда бўш иш ўринларига доир эълонлар бўйича иш излаш имконияти мавжуд. Ушбу сайтда хабарлар уч: ўзбек, рус, инглиз тилида жойлаштирилади. Дастлабки уч кун мобайнида хабар барча фойдаланувчилар учун очиқ бўлади. Кейин эса у ёпиқ хабарлар тоифасига ўтказилиб, уни ўқиш учун сайтга обуна бўлиш талаб этилади.

Бир кун давомида сайтда қуйидаги янгиликлар берилган. Эътибор берилса уларнинг барчаси иқтисодий мавзуда. Янгиликлар лотин алифбосида бўлгани боис, улар қандай бўлса шундайлигича тақдим этилди:

- [O'zbekiston va Rossiya tashqi ishlar vazirliklari o'rtasida siyosiy konsultatsiyalar bo'lib o'tdi](http://news.uzreport.uz/news_2_u_120310.html)   27.05.2014 19:16:27

- [Londonda "O'zbekistonning iqtisodiy taraqqiyoti" mavzusiga bag'ishlangan brifing bo'lib o'tdi](http://news.uzreport.uz/news_1_u_120309.html)   27.05.2014 19:13:07

- [Kompaniyalarning Britaniya iqtisodiyot sohasiga ishonchi oshdi](http://news.uzreport.uz/news_1_u_120308.html)  27.05.2014 19:11:20

- [Tokio fond birjasida asosiy indekslarning o'sishi kuzatildi](http://news.uzreport.uz/news_1_u_120307.html)   27.05.2014 19:05:09

- [Texnoparklar hududidagi davlat mulki 10 yil muddatga ijaraga beriladi](http://news.uzreport.uz/news_4_u_120306.html)   27.05.2014 18:55:58

- [Obligatsiyalar bozori foiz stavkalarning 4 foizga o'sishidan darak bermayapti](http://news.uzreport.uz/news_1_u_120305.html)   27.05.2014 18:51:19

- ["Xon-atlas" festivali o'tkaziladi](http://news.uzreport.uz/news_9_u_120304.html" \o "\"Xon-atlas\" festivali o'tkaziladi)   27.05.2014 18:44:35

- [Baliqchilik va akvamadaniyat asosiy daromad manbaiga aylanmoqda](http://news.uzreport.uz/news_3_u_120291.html)  27.05.2014 16:47:41

- [Yaponiya yalpi ichki mahsulotining sust o'sishi - abenomika uchun xavfli](http://news.uzreport.uz/news_1_u_120290.html)   27.05.2014 16:44:21

Сайтдаги хабарлар ҳар куни янгилиб борилади. Ҳар соатда янгилик қўйиб борилади. Хабарлар тезкор.

Бугунги глобаллашув даврида ҳаётимизнинг ажралмас қисмига айланган интернет хизматларисиз бирор кунимизни ҳам тасаввур этиб бўлмайди. Чунки, интернет кундалик ҳаётимизнинг ҳар бир жабҳасида ҳар сонияда эҳтиёжларимизни қондиришга хизмат қилмоқда. Айниқса, Интернетда ҳам спорт журналистикаси шиддат билан ривожланиб бормоқда. Ўзбек футбол журналистикаси ҳам бу жараёндан ортда қолмасликка ҳаракат қилмоқда. Шу ўринда футболга ихтисослашган бир қанча сайтлар номини келтириш мумкин: [www.uff.uz](http://www.uff.uz/) (ўзбек футбол фанатлари сайти)**,** [www.uzfootball.com](http://www.uzfootball.com/) (Ўзбекистон футбол Федерацияси расмий сайти**,** [www.uz-football.vo.uz](http://acmilanfan.ucoz.com/uz-football.vo.uz) (Ўзбекистон футболи янгиликлари), [www.sports.uz](http://www.sports.uz) сайти ва бошқалар.

World Wide Web(www)ни жуда катта кутубхона десак муболаға бўлмайди. Илгари бирор-бир масалада тортишув, баҳс-мунозара бўлса энциклопедиядан жавоб оладиган бўлсак, ҳозир эса энциклопедияни қидириб топиш ва уни варақлаб ўтиришнинг ҳожати йўқ. Ҳар қандай баҳс-мунозарани ечимини топишда дарҳол интернетга мурожат қилинади. Демак, интернет Биргина “Спорт” телеканалини томоша қиладиган мухлисларга қараганда, спорт сайтларига кирадиган ишқибозларнинг сони кўпчиликни ташкил этади. Ҳар кандай спортчи ҳақида батафсил маълумотга эга бўлиш шунчалик осон бўлиб қолдики, ҳаттоки сонияларда бу ишни амалга оширса бўлади. Яна шунингдек, “миллионлар ўйини” мухлислари ёки бошқа спорт ишқибозлари вақт сарфлаб, ярим тунда ўйинни томоша қилиб ўтиришининг ҳожати йўқ. Бир дақиқада интернетга кириш орқали кўплаб ўйинларнинг натижаларини билиб олиш мумкин.

Ҳозирда мамлакатимизда интернетдан фойдаланувчи кишиларнинг асосий қисми спорт сайтларига мурожаат қилишмоқда. Мухлислар [www.uff.uz](http://www.uff.uz), [www.chempionat.uz](http://www.chempionat.uz), [www.sports.uz](http://www.sports.uz), [www.fifa.com](http://www.fifa.com), [www.sports.ru](http://www.sports.ru), [www.sportbox.ru](http://www.sportbox.ru), [www.life.sport](http://www.life.sport), [www.evrosport](http://www.evrosport), [www.soccer.ru](http://www.soccer.ru), [www.interfutbol.uz](http://www.interfutbol.uz), [www.chempionat.ru](http://www.chempionat.ru) каби сайтлардан маълумот олиш билан бирга ўша хабарга ўз муносабатларини ҳам билдиришади. “Спорт” телеканалида намойиш этиладиган дастурлар ва уларнинг шарҳловчиларига оид танқидлар, фикр-мулоҳазалар ҳам айнан интернетда ижтимоий сайтларда муҳокама қилинади.

Ихтисослашган нашрлар туркумига бевосита маънавият мавзусига йўналтирилган порталлардан бири **– ёшлар орасида оммабоп Интернет сайтларидан бирига айланаётган** [www.ziyouz.uz](http://www.ziyouz.uz) **дир.** Порталга 2004 йили асос солинган. Портални ташкил этишдан кўзланган мақсад инсонларга ҳақиқий маънода зиё улашишдир. Порталнинг Бош саҳифасидаги қайдларда қуйидаги жумлалар ёзилган: “Ҳозирги замонда айрим ёшларнинг илм-маърифатдан оғиб кетаётганлари, ўткинчи орзу-ҳавасларга берилиб, асл ҳақиқатни унутаёзганлари ҳам – бор гап. Ахборотлашаётган дунёда технологиялар маълум маънода инсонни дангаса қилиб қўяяпти. Инсоният тобора илм-маърифатдан, зиёдан бебаҳра қолмоқда. Шунданми, ота-боболаримиз эришган илмий-маърифий ютуқларга етишиш бугун эртакдек туюлади. Одамлар фақат бугунги куни билан яшашга ўрганиб қолаётгандек…”[[24]](#footnote-24). Қуйида сайтнинг ташкил топиши, шаклланиши, ўзига хос хусусиятлари, аудиториянинг билим ва дунёқарашини оширишга, маънавиятини бойитишга қўшаётган ҳиссаси ҳақида сўз юритилади.

**2-БОБ. [WWW.ZIYOUZ.UZ](http://www.ziyouz.uz) ПОРТАЛИДА МАЪНАВИЯТ МАВЗУИ ТАҲЛИЛИ**

**2.1. Порталнинг ташкил топиши, шаклланиши, асосий мақсад ва вазифалари**

Мамлакатимизда амалга оширилаётган ислоҳотлар заминида маънавият асосий ўринни эгаллайди. У маънавий қашшоқ жамиятда иқтисодий фаровонликка ва сиёсий барқарорликка эришиб бўлмаслигини назарий жиҳатдан асослаб берди ҳамда жамият ҳаётида амалга ошириладиган вазифаларда ана шу концепцияга ўз фаолиятида изчил амал қилиб келди. Унинг бу назарияси ва фаолиятининг мамлакатимиз ҳаётидаги аҳамияти шунда бўлдики, барча соҳа ва йўналишлар бўйича белгиланган вазифаларни изчиллик билан амалга ошириш имконияти кенгайиб борди. Бу ижобий ютуқларнинг салоҳияти ва аҳамияти ҳақида фикр юритганимизда бугун жаҳонда иқтисодий юксакликка эришган мамлакатларда маънавий қашшоқлик авж олаётганлиги ва улар бу салбий жараённинг олдини олишни яна бошидан бошлаш режалари ҳақида бош қотираётганликларини ҳисобга оладиган бўлсак, Ислом Каримов томонидан жамиятда амалга ошириладиган барча ислоҳотларни уйғун равишда олиб бориш зарурлиги ҳақида ишлаб чиққан ва амалиётга тадбиқ қилган концепсиясининг амалий аҳамияти яққолроқ намоён бўлишини кўриш мумкин бўлади.

Зеро, Россия фанлар академияси академиги А.Н. Яковлев такидлагандек, “Ислом Каримов ўтмишни келажак билан боғлаш асосида мамлакатни модернизация қилиш - замонавий тарзда тараққий эттириш йўлини танлади. Бу мақсадга хизмат қиладиган тизим ва тармоқлар фаолиятининг самарадорлигини аввало муайян давлатнинг мавжуд шарт-шароити, муайян халқнинг ворислик хусусиятларига таянадиган, айни пайтда келажакка йўналтирилган ижтимоий-маданий анъаналарга боғлиқ эканини у чуқур англади”.[[25]](#footnote-25) Шунинг учун ҳам Ўзбекистонинг миллий – маънавий тикланишни борасидаги ютуқлари халқаро аҳамият касб этмоқда.

Маълумки Ўзбек халқи 130 йилча мустамлакачилик истибдоди остида яшади. Бу давр мобайнида унинг миллий-маънавий мероси паймол этилди, тарихи сохталаштирилди, илмий, маданий, бинобарин маънавий меросга ниглистик қараш ҳукм суриб уларни ўрганиш чеклаб қўйилди. Узоқ йиллар мобайнида мустамлака исканжасида кун кечирган халқимиз ўз тарихий-маънавий меросидан тўлақонли, эркин-эмин фойдаланиш имкониятидан маҳрум бўлиб келди. Маънавиятимизга нисбатан юритилган бундай адолатсиз сиёсатнинг салбий оқибатлари ва уни бартараф этиш вазифалари ҳақида Президентимиз “Юксак маънавият – енгилмас куч” асарида шундай деб ёзади: “Бугунги кунда олдимизда турган энг муҳим вазифаларни кўз ўнгимиздан ўтказар эканмиз, аҳолининг кундалик эҳтиёжларига бевосита дахлдор долзарб масалаларни ҳал қилиш билан бир қаторда биз эски тузум даврида инсон ҳаётининг негизи ва мураккаб томонлари, миллий қадриятлар, тарихий анъаналар, умуминсоний маънавий бойликлар билан ҳисоблашмаслик жамиятимизга қанчадан-қанча зарар келтирганини унутмаслигимиз керак”[[26]](#footnote-26)лигини таъкидлаш билан бирга, бу борадаги ишларимиз нималардан иборат бўлиши ҳақида қуйидаги фикрлар билдирилган:

“Биринчи навбатда миллий маънавиятимиз, халқ маънавий бойлигининг илдизларига эътибор бериш зарур. Бу хазина асрлар давомида мисқоллаб тўпланган. Тарихнинг не-не синовларидан ўтган. Инсонларга оғир дамларда мадад бўлган. Бизнинг вазифамиз – шу хазинани кўз қорачиғимиздек асраш ва янада бойитиш”[[27]](#footnote-27)дан иборат.

Фақат мустақилликни қўлга киритишимиз туфайлигина маънавий меросимиз, кўҳна ва навқирон тарихимизни ўрганиш, жаҳон цивилизациясидаги муносиб ўрнимизни тиклаш ва демократик жамият қуришдек бахтга мушарраф бўлинди. Мустақиллик йилларида маънавий меросимиз раҳнамолари номлари тикланди, улар таваллуд топган кунлар нишонланмоқда, асарлари чоп этилди ва этилмоқда. Чунончи, Баҳоуддин Нақшбанднинг 675; Нажимиддин Кубронинг 850; Имом ал-Бухорий ҳазратларининг 1225; Аҳмад ал-Фарғонийнинг 1200; Жалолиддин Мангубердининг 800; Амир Темурнинг 660; Мирзо Улуғбекнинг 600 йиллик таваллуд кунлари; “Алпомиш” достони ва Хоразм маъмун академиясининг 1000 йилликлари нишонланди.

Мустақиллик йиллари Қуръони Карим ўзбек тилига таржима қилиниб кўп нусхада чоп этилди. Имом ал-Бухорийнинг тўрт жилдлик ҳадислари, Хожа Аҳмад Яссавийнинг “Ҳикматлар” тўплами чоп этилганлигини ва улардан халқимиз баҳраманд бўлаётганлигининг гувоҳи бўлиб турибмиз. Наврўз умумхалқ байрами сифатида халқимиз ҳаётида мустаҳкам ўрин олди. Мустақиллик туфайли миллий истиқлолимиз қурбонлари Абдулла Қодирий, Чўлпон, Фитрат, Усмон Носир, Беҳбудий ва бошқаларнинг номи тикланди, асарлари чоп этилди, улар таваллуд топган кунлар умуммиллий байрам сифатида нишонланмоқда.

Миллий-маънавий тикланишнинг аҳамияти ҳақида фикр юритганда, маънавиятнинг жамиятимиз тараққиёти ва комил инсонни тарбиялашдаги ўрни ҳақида Президентимизнинг “Барчамиз оддий бир хақиқатни яна бир бор чуқур англаб етишимиз шарт. – Маънавият соҳасида бўшлиқ бўлмайди”[[28]](#footnote-28),-деган кўрсатмасидан келиб чиқадиган бўлсак, бу соҳага катта эътибор билан қарашимиз зарур. Маънавиятни юксалтириш йўли билан олдимизга қўйган комил инсонни тарбиялаш вазифасини адо этишимиз мумкин бўлади. “Биз-деб таъкидлайди Президентимиз Ислом Каримов, - фарзандларимизни миллий табиатимизга ёт ва зарарли бўлган таьсирлардан ҳимоя қилишимиз, уларни ҳаётга, ён-атрофда юз бераётган воқеа-ҳодисаларга дахлдорлик ҳисси билан яшайдиган, мустақил фикрлайдиган, иймон-эътиқодли, баркамол инсонлар этиб тарбиялашимиз лозим”[[29]](#footnote-29).

Ўсиб келаётган ёш авлоднинг билимли, дунёқараши кенг, маънавияти юксак, бир сўз билан айтганда баркамол бўлиши – у ўқиётган китоб, у тинглаётган мусиқа, у томоша қилаётган фильм билан белгиланади. Чунки, бугунги ҳаётимизда ёшлар тарбиясига, маънавиятига таъсир этадиган омиллар жуда кўп. Интернетнинг бугунги ҳаётимизда тутган ўрнини инкор этмаган ҳолда, онгимизга салбий этувчи омиллари ҳам жуда кўп. Аммо, Интернет жойи келганда маънавий хазина, билим манбаи вазифасини бажармоқда. [www.ziyouz.uz](http://www.ziyouz.uz) портали ҳам ўқувчилар учун бемалол ана шундай ноёб бойлик вазифасини ўтаяпти.

2009 йилга қадар, “...Порталда бадиий ва ҳужжатли мавзулардаги 450дан ортиқ электрон китоб, 3700 мақола ва янгиликлар, ўзбек ва жаҳон адабиётидан 700дан зиёд насрий асар, 400дан ортиқ муаллифнинг шеърлари, шунингдек, халқ оғзаки ижоди намуналари (мақоллар, топишмоқлар, ҳикматлар), юртимиз шаҳарларини акс эттирувчи 900дан ортиқ фотосурат мавжуд”[[30]](#footnote-30) бўлган.

2004 йили “Зиё истаган қалблар учун” шиори остида сайт ташкил этилган ушбу порталда ҳозирда 14000 дан ортиқ илмий-оммабоп, маърифий мақолалар, 3381 та электрон китоб (PDF, HTM, DJVU, MP3, JAR форматларида), ўзбек адабиётидан 1759 та насрий асар, жаҳон адабиётидан 465 та насрий асар, 600 дан ортиқ ижодкорнинг фаолиятига оид маълумотлар, ўзбек мумтоз шеъриятидан намуналар (124 ижодкор), замонавий ўзбек шеърияти намуналари (281 ижодкор), жаҳон шеърияти намуналари (246 ижодкор), 10000 дан ортиқ ўзбек мақоллари, 5000 га яқин жаҳон халқлари мақоллари, 265 та ҳикоят, 30000 га яқин ҳикматли сўз ва афоризмлар, 1500 та топишмоқ, 100 га яқин халқ эртаклари, юртимиз ҳақида 900 дан ортиқ фотосуратлар, 200 га яқин расмли табрикномалар ўрин олган[[31]](#footnote-31).

Порталнинг дунёга келиши, ўқувчилар оммасига эга бўлиши муаллифнинг билим ва дунёқарашига бевосита боғлиқ. [www.ziyouz.uz](http://www.ziyouz.uz) портали асосчиси ва бош муҳаррири Давронбек Тожиалиев 1984 йил Марғилон шаҳрида туғилган. Ўзбекистон давлат жаҳон тиллари университети ва Ўзбекистон Миллий университетини тамомлаган. Польша, Қозоғистон давлатларида малака оширган. Мақола ва таржималари Ўзбекистон ҳамда чет эл оммавий ахборот воситаларида чоп этилган.

Сайтни ташкил этишдан кўзланган мақсад ҳақида гапирганда, муаллиф “Ишонч” газетаси мухбири билан бўлган суҳбатда шундай жумлаларни келтиради: “Илм-маърифатнинг орамиздан кўтарилиши даҳшат эмасми? Нега ёшлар орасида кучли тафаккур эгалари кам? Навоийлар, Улуғбеклар бизнинг ёшимизда эришган илм чўққиларининг 10 дан бирига етдикми? Нима учун 10 ёшгача Қуръони каримни ёдлаб мукаммал билган, минг-минг мисра шеърни ёддан айтган, ёш бўла туриб улкан кашфиётларни амалга оширган, жуда кўп тилларни мукаммал билган, ижодда катта рутбаларга эришган аждодларимизга муносиб бўлиш учун етарли ҳаракат қилмаяпмиз? Нега уйимизда кутубхоналаримиз йўқ? Нега илм, китоб талаш эмас? Нима учун кутубхоналаримиз бозорларимиздек гавжум эмас? Олган кийимимиз билан мақтанамиз-у, янги ўқиган китобимиз, олган билимимиз ҳақида сўз қотмаймиз? Биз – ёшлар нега дангаса бўлиб қолдик? Турли-туман компьютер ўйинлари, видео билан ҳамнафас ўсаётган кичик ёшлилардан кейин нимани кутиш мумкин? Нима учун илмга рағбат сўниб бормоқда? Бу каби минглаб саволлар зиё истаган кўнгилларни доимо безовта қилиши аниқ. Зеро, бизнинг мақсадимиз ҳам ёшларимизни илмга, зиёга чорлашдир”.

Ўзбекистондаги давлат тилида фаолият юритувчи сайтлар орасида мазкур портал юқори ўринларда туради. Ташриф буюрувчиларнинг асосий қисми юртдошларимиз, чет элдаги ватандошларимиз ва ўзбек маданиятига қизиқувчилар хорижликлар. Кунига порталга 5000-6000 фойдаланувчи ташриф буюради (www.uz рейтингига кўра, 2500-3500). Openstat маълумотларига кўра, 2012 йилнинг ўзида сайтга кирганлар сони 1 585 000 дан ошди, 35 000 000 саҳифа ўқилди. 2004 йилдан бери порталга ташриф буюрганлар сони 12 000 000 дан ошди. Порталга Ўзбекистондан сўнг Россия (йилига 255 000 киши), АҚШ (170 000), Корея (32 000), Туркия (26 000), Хитой (24 000), Қозоғистон (23 000), Қирғизистон (22 500), БАА (12 000), Германия (11 000), Тожикистон (10 000), Украина (10 000) каби 160 дан ортиқ давлатдан ташриф буюришади.

**Дунё миқёсида Интернет сайтлари тобора бойиб бормоқдаки, ўз ўқувчиларига янги-янги рукнлар, хизматлар таклиф этмоқда. Мазкур** сайтнинг асосий мавзулари маънавият, маърифат, маданият ва ёшлар таълим-тарбия масалалари ҳисобланади. Уларда янгиликлар, сараланган мақолалар, илм ва фан синоатлари ҳақида маълумотлар берилади. Сайтда “Портал ҳақида”, “Кутубхона”, “Адабиёт”, “Илм-фан”, “Матбуот”, “Тарих”, “Оила ва жамият”, “Ҳикматнома”, “Бу қизиқ” сингари рукнлар мавжуд.

“Адабиёт” рукнида “Ўзбек насри онлайн анталогияси”, “Жаҳон насри онлайн анталогияси”, “Ўзбек мумтоз адабиёти”, “Ўзбек зиёлилари”, “Ўзбек замонавий шеърияти”, “Жаҳон шеърияти”, “Халқ оғзаки ижоди” сингари саҳифалар мавжуд. Бадиий адабиётга қизиқувчи барча китобсевар мухлислар учун улкан электрон кутубхона жойлаштирилган. Электрон кутубхонада ўзбек адабиётининг барча даврларига оид насрий ва шеърий китоблар, ёзувчи ва шоирлар ҳаётига доир назарий маълумотлар ўрин олган. Шунингдек, бу рукнда фойдаланувчилар жаҳон халқлари адабиёти ва шеърияти, машҳур адибларнинг энг қизиқ ва сара асарлари билан ҳам танишишлари мумкин. Мазкур саҳифалар ўқувчилар аудиториясининг билим ва дунёқарашини оширишга хизмат қилади.

Инсон маънавиятини бойитишда матбуот нашрларидаги чиқишлар муҳим ўрин эгаллайди. Анъанавий оммавий ахборот воситаларида чоп этилган тарбияга оид масалалар, жамиятимизда учраб турадиган иллатлар, ёш авлод маънавиятига бағишланган чиқишлар мазкур сайтда жамланган. “Оила ва жамият” рукнида “Тарбия”, “Ёшлар муаммолари”, “Муаммо ва танқид”, “Анъаналар”, “Меҳр ва муҳаббат”, “Тафаккур” саҳифалари мавжуд.

Тарихга доир билимларни оширишга хизмат қилувчи “Тарих” рукнидан “Маънавият юлдузлари”, “Ўзбекистон ҳукмдорлари”, “Темурий маликалар”, “Юрт бўйнидаги қилич ёҳуд истило” сингари чиқишлар ўрин эгаллаган. Мисол учун, порталдан ўрин олган “Кўп ўқилган мақолалар” саҳифасидан ўрин олган “Амир Темур – буюк давлат арбоби ва саркарда” мақоласи порталда энг кўп мурожаат қилинган чиқиш ҳисобланади. Ўзбек халқининг бағрига озодлик шамоли теккан илк йилларданок, ЮНЕСКО Амир Темурнинг инсонияти тарихидаги улкан хизматларини жахон аҳлига танитишда, Ўзбекистон ҳукумати билан биргаликда жонбозлик кўрсата бошлади. Амир Темур сиймоси бугунги авлодда Ўз ўтмиши билан фахрланиш, маънавий илдизларини топиб олиш, эркинлик қадриятларини тушуниш ва келажакка ионч билан қарашга даъват этса, иккинчиси томондан дунёнинг қайси бурчагида бўлмасин озодлик, миллий тараққиёт, юксак маданият қадрига етувчиларнинг ўзаро яқинлашувига олиб келади. Соҳибкирон А.Темур даҳоси бизга аждодлар руҳини ёд этиш, улар хотирасини абадийлаштириш сабоғини берди. Аслини олганда, ўтганлар хотирасини эслаш миллий анъаналаримизнинг, урф-одатларимизнинг бир бўлаги. Амир Темурнинг ноёб маданий меросини кенг ўқувчилар оммасига етказиш, фарзандларимизда улар билан фахрланиш туйғусини шакллантириш оммавий ахборот воситаларининг муҳим вазифаси саналади. Бу борада мазкур портал ҳам муҳим ўрин эгалламоқда.

Порталнинг “Ҳикматнома” рукнида эса “Афоризмлар”, “Тафаккур гулшани”, “Мумтоз файласуфлар ҳикмати”, “Ўзбек халқ мақоллари”, “Жаҳон халқлари мақоллари”, “Ибратли ҳикоятлар” берилган. Мазкур бўлимдаги “Тафаккур гулшани” рукни орқали эса жаҳоннинг энг сара 100 файласуфи, хусусан, Суқрот, Афлотун, Эзоп, Демокрит, Арасту, Гераклит сингари донишманд алломаларнинг ибратли ҳикматлари ҳам бериб борилади.

“Илм-фан” рукнида адабиёт, биология, дин, фалсафа, физика, география, кимё, санъат, таълим, тарих, технология, тиббиётга доир маълумотлар жамланган. “Матбуот” рукни “Жадид матбуоти” “Совет даври матбуоти” “Қайта қуриш даври матбуоти”, “Мустақиллик даври матбуоти”, “Ҳозирги давр матбуоти” саҳифаларидан иборат бўлиб, унда шу даврларда матбуот саҳифаларида чоп этилган сара ишлар берилган.

Порталнинг дам олиш саҳифалари ҳам бевосита илмга тарғиб этилади. Турфа қизиқарли ҳодисалар, дунё ажойиботлари ҳақидаги мақолалар ўқувчиларимизнинг бўш вақтини мароқли ўтказишига ёрдам беради. “Бу қизиқ” деб номланувчи рукн “Қизиқарли маълумотлар”, “Қизиқарли фактлар”, “Машҳурлар ҳаётидан” деб номланган саҳифалардан ташкил топган.

Порталда электрон китоблар ва дастурларни сақлаб олиш, юртимиз шаҳарлари фотогалереяси, шеърий ва расмли табрикномалар хизматлари ҳам йўлга қўйилган. Сайт форумида асосан ёшлар иштирок этиб, масофавий таълим олиш билан бирга ўзларини қизиқтирган мавзуларда онлайн муҳокамаларда иштирок этмоқдалар.

3 май — Жаҳон матбуоти эркинлиги кунида бўлиб ўтган “Олтин қалам” VIII Миллий мукофоти учун халқаро танлов ғолиб ва совриндорларини тақдирлаш маросимида www.ziyouz.com, www.ziyouz.uz  веб-сайтлари бош муҳаррири Давронбек Тожиалиевга ушбу мукофот топширилди. Халқимизнинг кўп асрлик  маънавий қадриятлари, маданиятини кенг тарғиб қилиш, миллий манфаатларимизни ҳимоялаш,  ёшларни турли ахборот хуружлари, жумладан, “оммавий маданият”нинг   салбий таъсиридан асрашга қаратилган журналистик фаолияти учун Интернет-журналистика йўналишида иккинчи ўрин Ziyouz портали муаллифига насиб этди. Маънавиятга ихтисослашган нашр сифатида [www.ziyouz.uz](http://www.ziyouz.uz) муҳим ўрин тутмоқда.

Шунингдек мамлакатимизда ҳар йили Интернет-фестивал ўтказиб келинади. Мазкур фестивал 2001 йилдан бошлаб, ўзбек тилидаги сайтларни ривожлантиришни мақсад қилган UZ Миллий домени Интернет-фестивали эса 2007 йилдан бошлаб ўтказиб келинади. Ўзбекистон алоқа ва ахборотлаштириш агентлигининг расмий қўллаб-қувватлаши,  “UZINFOCOM” компютер ва ахборот технологияларини ривожлантириш ва жорий этиш маркази ҳамда “infoCOM.UZ” журнали ўзаро ҳамкорликда ташкил этган “UZ Миллий домени-2012 интернет-фестивали”да “Фан ва таълим соҳасида энг яхши сайт” йўналишида портал биринчи ўринни қўлга киритган.

**2.2. Порталнинг ёшлар маънавиятини бойитишдаги ўрни ва мавзулар кўлами**

Порталнинг муҳим рукнларидан бири “Оила ва жамият” ҳисобланади. Унда жами 6 та кичик бўлим жойлаштирилган

1. “Тарбия”
2. “Ёшлар муаммолари”
3. “Муаммо ва танқид”
4. “Анъаналар”
5. “Меҳр ва муҳаббат”
6. “Тафаккур”.

“Ёшлар муаммолари” рукни ҳақида тўхталганда, унда жами 32 та таҳлилий мақола жойлаштирилган. Агар мақолалар рўйхати ва уларнинг сарлавҳасига назар ташланса, уларнинг барчаси бугуннинг ёшлари, уларнинг тарбияси, маънавиятига дахлдор муаммоларини қамраб олган. Яъни, “[Сўкиниш ҳам маданиятми?](http://www.ziyouz.uz/index.php?option=com_content&view=article&id=6520:2014-05-15-14-29-25&catid=54:yoshlar-muammolari&Itemid=75)”, “[Ҳалокатга етакловчи йўл](http://www.ziyouz.uz/index.php?option=com_content&view=article&id=6518:2014-05-15-14-26-38&catid=54:yoshlar-muammolari&Itemid=75)”, “[Экран қаршисидаги бола](http://www.ziyouz.uz/index.php?option=com_content&view=article&id=3426:2013-10-01-20-18-11&catid=54:yoshlar-muammolari&Itemid=75)”, “[Harlem Shake: бемаънилик илдизи қаерда?](http://www.ziyouz.uz/index.php?option=com_content&view=article&id=2376:harlem-shake---&catid=54:yoshlar-muammolari&Itemid=75)”, “[Телевизорни ўчириб қўйинг](http://www.ziyouz.uz/index.php?option=com_content&view=article&id=2317:2012-11-16-06-57-16&catid=54:yoshlar-muammolari&Itemid=75)”, “[Ҳавога совурилаётган бойлик](http://www.ziyouz.uz/index.php?option=com_content&view=article&id=2264:2012-09-20-15-42-39&catid=54:yoshlar-muammolari&Itemid=75)”, “[Индиго болалар феномени “келажак давр авлоди”нинг истилоси бошландими?](http://www.ziyouz.uz/index.php?option=com_content&view=article&id=2262:---l--r--&catid=54:yoshlar-muammolari&Itemid=75) [Уят бўлади…](http://www.ziyouz.uz/index.php?option=com_content&view=article&id=2261:2012-09-20-15-29-52&catid=54:yoshlar-muammolari&Itemid=75)”, “[СМС самимий изҳорми?](http://www.ziyouz.uz/index.php?option=com_content&view=article&id=2188:2012-08-14-21-34-14&catid=54:yoshlar-muammolari&Itemid=75)”, “[Интернетни нега ёмон кўрасиз?](http://www.ziyouz.uz/index.php?option=com_content&view=article&id=2187:2012-08-14-21-32-23&catid=54:yoshlar-muammolari&Itemid=75)”, “[Бола ва пул](http://www.ziyouz.uz/index.php?option=com_content&view=article&id=2183:2012-07-27-09-14-26&catid=54:yoshlar-muammolari&Itemid=75)”, “[Чимилдиқсиз ўтаётган тўйлар](http://www.ziyouz.uz/index.php?option=com_content&view=article&id=2182:2012-07-27-09-07-26&catid=54:yoshlar-muammolari&Itemid=75)”, “[Ухлаб ётган ор](http://www.ziyouz.uz/index.php?option=com_content&view=article&id=2042:2012-06-26-07-56-32&catid=54:yoshlar-muammolari&Itemid=75)”, “[Изҳор ортидаги хавотир](http://www.ziyouz.uz/index.php?option=com_content&view=article&id=2040:2012-06-26-07-50-49&catid=54:yoshlar-muammolari&Itemid=75)”, “[Дискотекага борамизми?](http://www.ziyouz.uz/index.php?option=com_content&view=article&id=1984:2012-06-10-09-38-41&catid=54:yoshlar-muammolari&Itemid=75)”, “[Болангизни тажовузлардан асранг!](http://www.ziyouz.uz/index.php?option=com_content&view=article&id=1983:2012-06-10-09-36-13&catid=54:yoshlar-muammolari&Itemid=75)”, “[Шармандага шаҳар кенг(ми?)](http://www.ziyouz.uz/index.php?option=com_content&view=article&id=1982:2012-06-10-09-32-34&catid=54:yoshlar-muammolari&Itemid=75)”, “[Алифми ёки калтак?](http://www.ziyouz.uz/index.php?option=com_content&view=article&id=1981:2012-06-10-09-28-58&catid=54:yoshlar-muammolari&Itemid=75)”, “[Ҳикоя ҳақида ҳикоя](http://www.ziyouz.uz/index.php?option=com_content&view=article&id=1856:hikoya-haqida-hikoya&catid=54:yoshlar-muammolari&Itemid=75)”, “[Сигарет чекилмайдиган умр](http://www.ziyouz.uz/index.php?option=com_content&view=article&id=1855:sigaret-chekilmaydigan-umr&catid=54:yoshlar-muammolari&Itemid=75), “[Қизил диплом” нима беради?](http://www.ziyouz.uz/index.php?option=com_content&view=article&id=1853:qqizil-diplomq-nima-beradi&catid=54:yoshlar-muammolari&Itemid=75)”, “[14 февралдан қўлингни торт!](http://www.ziyouz.uz/index.php?option=com_content&view=article&id=1852:14-fevraldan-qolingni-tort&catid=54:yoshlar-muammolari&Itemid=75)”, “[Либосингиз – “Мода”нинг талаби қандай?](http://www.ziyouz.uz/index.php?option=com_content&view=article&id=164:libosingiz-lmodarning-talabi-qanday-&catid=54:yoshlar-muammolari&Itemid=75)”, [“Знакомства”нинг “холис” хизмати](http://www.ziyouz.uz/index.php?option=com_content&view=article&id=163:znakomstvaning-xolis-xizmati&catid=54:yoshlar-muammolari&Itemid=75)”, “[Қадимий дард](http://www.ziyouz.uz/index.php?option=com_content&view=article&id=161:qadimiy-dard&catid=54:yoshlar-muammolari&Itemid=75)”, “[Қизлар, ҳеч қачон чекманг!](http://www.ziyouz.uz/index.php?option=com_content&view=article&id=160:qizlar-hech-qachon-chekmang&catid=54:yoshlar-muammolari&Itemid=75)”, “[Компютер қуллиги ва бахт дарси](http://www.ziyouz.uz/index.php?option=com_content&view=article&id=162:komputer-qulligi-va-baxt-darsi&catid=54:yoshlar-muammolari&Itemid=75)”, “[Кўзга айлансин кўнгил ёхуд зиддиятнинг кўнгиллардаги тўфони](http://www.ziyouz.uz/index.php?option=com_content&view=article&id=159:kozga-aylansin-kongil-yoxud-ziddiyatning-kongillardagi-tofoni-&catid=54:yoshlar-muammolari&Itemid=75)”, “[Болалар китоб ўқимай қўйди...ми?](http://www.ziyouz.uz/index.php?option=com_content&view=article&id=158:bolalar-kitob-oqimay-qoydimi-&catid=54:yoshlar-muammolari&Itemid=75)” “[Оқшом: кимга тўй, кимга аза](http://www.ziyouz.uz/index.php?option=com_content&view=article&id=157:oqshom-kimga-toy-kimga-aza-&catid=54:yoshlar-muammolari&Itemid=75)”, “[Интернет “касаллиги”](http://www.ziyouz.uz/index.php?option=com_content&view=article&id=156:internet-kasalligi-&catid=54:yoshlar-muammolari&Itemid=75), “[Ўн саккиздан ўтган “боғча болалари”](http://www.ziyouz.uz/index.php?option=com_content&view=article&id=142:on-sakkizdan-otgan-lbogcha-bolalarir-&catid=54:yoshlar-muammolari&Itemid=75)

“Ёшлар муаммолари” рукнининг ўзига хос хусусиятларини қуйидагича изоҳлаш мумкин.

Биринчидан, рукнда бугунги кунда ёшларни қийнаётган энг долзарб ва муҳим масала ва муаммолар олиб чиқилган. Ҳозир жаҳондаги кўпгина босма оммавий ахборот воситаларининг адади камайиб, уларнинг онлайн версиялари кўпроқ ўқилаётгани тасдиқланмокда. Эътибор берадиган бўлсак, бугун мамлакатимизда чоп этиладиган нашрларнинг адади ҳам унчалик кўп эмас. “Ўзбекистон адабиёти ва санъати”, “Ҳуррият”, “Маърифат”, “Туркистон” каби нашрларнинг миллий матбуот нашрлари орасида мавқеи нисбатан баланд бўлса-да, адади кўп бўлмагани боис жойларга кўп етиб бормайди. Газетада чоп этиладиган жиддий мавзудаги чиқишлар, ёшларга оид муаммолардан ҳамма ҳам бохабар бўла олмайди. Барча газеталарнинг веб-сайтлари ҳам машҳур эмас. Мазкур портал миллий матбуот нашрларида чоп этилган энг сара ижодий ишларни йиғиб ўқувчилар эътиборига ҳавола этгани билан ажралиб туради.

Иккинчидан, кўтарилган мавзулар ёшлар билан олиб бориладиган маънавий суҳбатлар, мактаб, коллеж ўқувчилари, олий ўқув юртлари талабаларига ўтиладиган тарбиявий соатлар, мураббийлик дарсларида манба вазифасини ҳам бажаради. Мисол учун, Ўзбекистон давлат жаҳон тиллари университетида ҳар чоршанба ташкил этиладиган “Ахборот соатлари” доирасида Ўзбекистон ва жаҳонда рўй берган энг сўнгги воқеа-ҳодисаларни етказилади. Ундан сўнг мураббий талабалар билан турли мавзуларда суҳбатлар ташкил этилади. Мазкур порталда берилган мақола ва чиқишлар дарсларни ўқилиб, таҳлил қилиниб, баҳс-мунозара қилинса ёшлар маънавиятини бойитишга, нима фойдаю нима зарарлигини англашга хизмат қилади.

Учинчидан, порталда берилган ҳар бир материалга ўқувчилар томонидан неча марта мурожаат қилингани рақамларда кўрсатиб ўтилган. Мисол учун, “Ёшлар муаммолари” рукнида берилган “[Чимилдиқсиз ўтаётган тўйлар](http://www.ziyouz.uz/index.php?option=com_content&view=article&id=2182:2012-07-27-09-07-26&catid=54:yoshlar-muammolari&Itemid=75)” мақоласига 14921 марта мурожаат қилинган. Кейинги ўринларни “[Либосингиз – “Мода”нинг талаби қандай?](http://www.ziyouz.uz/index.php?option=com_content&view=article&id=164:libosingiz-lmodarning-talabi-qanday-&catid=54:yoshlar-muammolari&Itemid=75)” (2106 мурожаат), “[Harlem Shake: бемаънилик илдизи қаерда?](http://www.ziyouz.uz/index.php?option=com_content&view=article&id=2376:harlem-shake---&catid=54:yoshlar-muammolari&Itemid=75)” (2066 мурожаат) мақолалари эгаллаб турибди. Мақолалар рейтингининг белгиланиши ўқувчилар эътиборини тортади. Қуйида сайтда берилган айрим мақолаларга эътибор қаратамиз.

Берилган мақолаларнинг барчаси ҳам миллий матбуот нашрларидан кўчириб босилмайди. Бевосита порталнинг ўзида илк бора эълон қилинган чиқишлар ҳам бор. Шулардан бири “Harlem Shake: бемаънилик илдизи қаерда?”деб номланувчи мақола ҳисобланади.

Бундан бир йилча илгари интернетда кенг тарқалган видеовируслардан бири Harlem Shake қисқа вақт ичида миллионлаб инсонларни ўзининг бемаънилик, беҳаёлик тўла гирдобига тортиб олди. Википедия энциклопедияси ёзишича, ярим дақиқадан иборат ушбу роликнинг аввалги 14-15 секундида бир иштирокчи ноодатий бош кийим билан рақсга тушади, айни дамда бошқа иштирокчилар ўз ишлари билан банд бўладилар. Шундан сўнг ҳамма иштирокчилар турли ноўхшов кийимларда ёки деярли яланғоч ҳолда тартибсиз ҳаракат қилиб, ноодатий усулда ҳавода ёки саҳнага қараб эротик позани намойиш этиб, рақс ижро этадилар.

Ўзларининг айтишича, булутли ҳавода бекорчиликдан нима қилишни билмаган австралиялик 5 нафар ўспирин юқоридагидек “рақс”ни ижро этишади ва 2013 йилнинг 2 февраль куни роликни Youtube га жойлашади. Қисқа вақт ичида ушбу ролик жаҳон бўйлаб тарқалиб, интернет фойдаланувчиларини “телба” қилади, унинг турли муқаллидлари юзага келади. Дунё бўйлаб, “Harlem Shake”нинг “оригинал” вариантини 40 000 000 киши, унинг пародияларини 500 000 000 дан ортиқ киши томоша қилган.  
“Harlem Shake” телбалари дунёнинг турли жойларида турли флешмоблар ташкил этиб ушбу бемаъни рақсга ўйнаб, турли роликларни суратга олмоқдалар. Исроилнинг Тель-Авив шаҳрида бир пайтнинг ўзида 70000 киши шу рақсни ижро этиб рекорд ўрнатишди (шаҳарда жами 400000 киши истиқомат қилади). Инглизчадан таржимаси “Ҳарлемча жилпанглаш” бўлган ушбу рақс тури Нью-Йоркнинг Ҳарлем туманида яшовчи алкоголик Эл Би томонидан 80-йиллар бошида “кашф қилинган”.

“Harlem Shake” Ўзбекистонга ҳам кириб келган бўлиб, муаллиф мақолада Интернетда “Harlem Shake”ка тақлидан ўзбекистонлик ёшлар томонидан суратга олинган 50 дан ортиқ ролик тарқалган. Harlem Shake номи билан mover.uz да 220 дан ортиқ, mytube.uz да 50 та ролик ўрин олган. Ўзнетдаги энг машҳур ролик “Тошкентча Harlem Shake” ҳамда  Корзинка супермаркетида тасвирга олинган ролик бўлиб, mover.uz да икки роликни 30000 дан ортиқ, mytube.uz да 4000 дан ортиқ киши томоша қилган. Биргина mover.uz даги “Harlem Shake” билан боғлиқ роликларни 250 000 киши кўрганлиги қайд этилган.

Энг ачинарли жиҳати аксарият “ўзбекона Harlem Shake”лар ўспиринлар, асосан, мактаб ва коллеж ўқувчилари, университет талабалари томонидан суратга олинган ва тармоққа жойлаштирилган. Роликларнинг мактаб синф хоналарида ўқувчилар томонидан ижро этилгани ҳайратлидир. Ҳатто айрим роликлардаги беҳаё қилиқлар ҳар қандай томошабинни бу каби ёшларнинг тақдири ҳақида ўйлашга мажбур этади.

“Оммавий маданият” дея ғарбона тарғиб асосида тарқатилаётган шу каби “вирус”лардан ким манфаатдор? Бундан мақсад нима? Ёшларимизнинг шу каби бемаъни одатларга берилишларига ким сабабчи? Бундай номақбулчиликларнинг олдини олиш учун нима қилиш керак? Ана шу саволларга жавоб олиш мақсадида мақола муаллифи таниқли маданиятшунос олим Турсунали Қўзиев ҳамда Тошкет ислом институти “Таҳфизул-Қуръон” кафедраси мудири,  Тошкент шаҳар “Новза” жомеъ масжиди имом хатиби Жалолиддин Ҳамроқуловларнинг бу борадаги фикр мулоҳазаларини илгари суради.

Инсоннинг маънавий дунёқараши, эстетик диди, маданияти учун ҳеч қандай изоҳлаб бериш мумкин бўлмаган,  ҳайвонот оламига ҳам ёт бўлган бундай хатти-ҳаракатлардан хориждаги баъзи доиралар манфаатдор бўлиб, улар ҳали оқ-қоранинг фарқини англаб улгурмаган ёшларни чалғитиш учун турли аксилмаънавий технологияларни ишлаб чиқишмоқда. Тобора илдиз отаётган бу каби одатлар умуминсоний қадриятлар у ёқда турсин, оддий инсоний маданият тушунчаларига ҳам тўғри келмайди. Буюк алломалар, жаҳоннинг ғурури бўлган маданият пешволарининг ворислари ва авлодлари бўлган ўзбек ёшлари ичида ҳам тақлидчилар пайдо бўлишини изоҳлаш қийинлиги мақолада айтиб ўтилган.

Бугун ёшларга таълим бераётган ҳар бир педагог, ўз фарзандининг эртанги тақдирига бефарқ бўлмаган ҳар бир ота-она, маҳалла-кўй, мутахассислар бунга қайтадан, яна бир бора жиддий эътибор билан қараши зарур. Ёшларимиз эса, баркамол шахс бўлиб етишишлари учун яратилган шароит ва имкониятларга нисбатан ўз муносабатларини чин юракдан, самимий намоён этишлари керак. Улар нафақат ўзлари, балки ён-атрофидаги тенгдошлари тарбиясига ҳам бефарқ бўлмасликлари зарур.

Маданиятшунос Турсунали Қўзиевнинг қуйидаги мулоҳазалари ҳам ўқувчиларни бефарқ қолдирмайди. У “Бу каби аксилинсоний кўринишдаги ҳаракат жаҳон оммавий ахборот воситаларида пайдо бўлиши билан зиёлилар аввалига ҳайрон бўлишди. Бугунги кунда жаҳондаги энг тараққий этган давлатлардаги беқарорлик, ўша жамиятларда ҳукм сураётган эртанги кунга ишончсизлик туфайли юзага келган маънавий инқирозлар у ердаги саросимага тушган ёшларни чалғитиб қўйди. Бундай ҳаракатлар умуминсоний қадриятларга мутлақо зид, манқуртликнинг янгича бир кўринишидир -деб баҳолайди.

Ҳозирги кунда “оммавий маданият”нинг бирламчи зарари инсониятни  буюк аждодларимизнинг асл маънавий қадриятларини менсимасдан, балки уларни эскилик сарқити деб қараб, инсон ҳаёти, оила муқаддаслиги ва ёшлар тарбиясига катта хавф солаётганлиги жуда ачинарлидир. Шу билан бирга оммавий маданият жамиятни парчалайди, барча ишларни бузади ва инсонни ўзлигини йўқотишигача олиб боради. Бундай ёмон иллатлар таъсирига тушиб қолган кимсаларга нисбатан бошқалар бефарқ бўлмасликлари, балки улар ҳам оммавий тарзда курашишлари шарт. Ота-боболаримиздан бизга бой мерос бўлиб сайқал топган ор-номус, уят ва андиша, шарму ҳаё, ибо ва иффат каби юксак ахлоқий туйғу ва тушунчалар биз учун бебаҳо меросдир. Аммо, бизни қийнаётган айрим муаммолар борки, улар бизга руҳан азоб беради. Шулардан бири “сўкиниш”дир. Муаллиф Орзумурод Ҳамроевнин “Ҳуррият” газетасида чоп этилган “Сўкиниш ҳам маданиятми? Қизлар эркакча сўкинишни урф қилмоқда” мақоласи ўқувчилар диққатини тортмай қўймайди. Мақолада 6-синфда ўқиётган икки бола бир-бирини аёвсиз сўкаётгани, икки қизнинг ёш болаларга сўкинишни ўргатаётгани айтиб ўтилиб, айб биз катталарда деб хулса ясайди ва ёзади: “Наҳотки, оилали, фарзанд тарбиялаётган кап-катта одамлар сўкинишсиз ўз фикрини билдира олмаса? Бунинг сабаби шуки, маънавиятли бўлишга бошқаларни чақираётган, маънавий тарбия­га масъул, ўзлари маънавиятли бўлишга мажбур шахслар, маънавият нималигидан мутлақо бехабардирлар. Бундай шахслар одобли гаплар, тўғри муомала фақат маънавият хонасида, маънавият марказида бўлиши керак, деб ўйлашади. Маънавият талабларига фақат ана шу мавзудаги тадбирларда ва маънавият дарсларида риоя қилсак бўлди деб ҳисоблашади. Аслида эса мутлақо бундай эмас. Маънавиятли бўлиш, ёшидан, жинсидан, эгаллаган мавқеидан қатъи назар ҳар бир кишининг бурчидир”[[32]](#footnote-32).

Юқорида тилга олинган бугуннинг энг долзарб муаммоларни “Оила ва жамият” рукнидаги бошқа саҳифаларда ҳам кўплаб топилади. Наманганлик журналист Рислиқхон Мажнунованинг “Чимилдиқсиз ўтаётган тўйлар” мақоласида жамиятимизда илдиз отаётган жиддий муаммо қаламга олинган. Аксарият ўзбек қизларининг бугун ўз миллатларини, диндошларини эмас, балки бошқа миллат ва ғайри дин вакилларини умр йўлдоши сифатида маъқул кўраётганлари оғриқли муаммо ҳисобланади. Мақолада муаммо мисоллар орқали очиб берилган.

“Оила ва жамият” рукнидаги “Тарбия” саҳифасидан 30 та, “Ёшлар муаммолари” саҳифасидан 32 та, “Муаммо ва танқид” саҳифасидан 15 та, “Анъаналар” саҳифасидан 10 та, “Меҳр ва муҳаббат” саҳифасидан 7 та, “Тафаккур” саҳифасидан 6 та мақолага ўрин берилган.

Ҳозирги давр замонавий ахборот алмашинуви ва глобаллашув жараёни ўз таъсирини кўрсатмоқда. Дунёнинг бир бурчагида бўлган янгиликдан тезда хабардор бўлиш албатта ижобий ҳолат. Лекин кириб келаётган ахборот оқими халқимиз учун фойдалими? Глобаллашув жараёнида турли ахборотлар маънавиятимизга етказиши мумкин бўлган таҳдидни қандай қилиб бартараф этиш мумкин. Умуман олганда оммавий маданиятни маънавий ва ахлоқий тубанлик иллатлари ахлоқий бузуқлик, зўравонликнинг салбий оқибатларини тўла англаяпмизми? Жамиятнинг маънавий юксалишига раҳна солаётган бундай таҳдидларга қарши кураш фақатгина юксак маънавият билан амалга оширилади. Бу йўлда таълим-тарбия, маънавий-маърифий тарғибот айниқса, оила, мактаб, маҳалланинг ўрни аҳамиятли. Зеро, таълим-тарбия айнан шу жойларда шаклланади.

“Муаммо ва танқид” саҳифаси орқали “Бирники юзгами? ёхуд миллат шаъни хусусида куюнчак мулоҳазалар”, “[Тилини ҳакка чўқиганлар](http://www.ziyouz.uz/index.php?option=com_content&view=article&id=3829:2013-11-12-18-55-16&catid=56:muammo-va-tanqid&Itemid=76)”, “[Эркинликми енгиллик](http://www.ziyouz.uz/index.php?option=com_content&view=article&id=2578:2013-05-29-08-26-01&catid=56:muammo-va-tanqid&Itemid=76)”, “[Илм пулга сотиладими?](http://www.ziyouz.uz/index.php?option=com_content&view=article&id=2545:2013-05-29-07-24-11&catid=56:muammo-va-tanqid&Itemid=76)”, “[Дафтар жилдидаги “маданият”](http://www.ziyouz.uz/index.php?option=com_content&view=article&id=2263:2012-09-20-15-38-30&catid=56:muammo-va-tanqid&Itemid=76), “[Мунажжимлар башорати”га ишонманг!](http://www.ziyouz.uz/index.php?option=com_content&view=article&id=1830:lmunajjimlar-bashoratirga-ishonmang-&catid=56:muammo-va-tanqid&Itemid=76)”, “[Сиз қандай саломлашасиз?](http://www.ziyouz.uz/index.php?option=com_content&view=article&id=175:siz-qanday-salomlashasiz-&catid=56:muammo-va-tanqid&Itemid=76)”, “[Таназзул...](http://www.ziyouz.uz/index.php?option=com_content&view=article&id=174:tanazzul-&catid=56:muammo-va-tanqid&Itemid=76)”, “[Кимга тўй, кимга...](http://www.ziyouz.uz/index.php?option=com_content&view=article&id=173:kimga-toy-kimga-&catid=56:muammo-va-tanqid&Itemid=76)”, “[Кийимларимиз ўзгариб кетаяпти...](http://www.ziyouz.uz/index.php?option=com_content&view=article&id=171:kiyimlarimiz-ozgarib-ketayapti-&catid=56:muammo-va-tanqid&Itemid=76)”, “[Шу ҳам инсофданми?](http://www.ziyouz.uz/index.php?option=com_content&view=article&id=170:shu-ham-insofdanmi-&catid=56:muammo-va-tanqid&Itemid=76)”, “[Таржима нега қилинади?](http://www.ziyouz.uz/index.php?option=com_content&view=article&id=169:tarjima-nega-qilinadi&catid=56:muammo-va-tanqid&Itemid=76)”, “[Ароқхўрдан ҳамма безор](http://www.ziyouz.uz/index.php?option=com_content&view=article&id=168:aroqxordan-hamma-bezor&catid=56:muammo-va-tanqid&Itemid=76)”, [“Мунажжим башорати”га кимлар ишонади?](http://www.ziyouz.uz/index.php?option=com_content&view=article&id=148:munajjim-bashoratiga-kimlar-ishonadi-&catid=56:muammo-va-tanqid&Itemid=76)” номли мақолалар билан танишиш мумкин. Уларнинг ҳар биттасида миллий маънавиятимиз ва маданиятимизга дахлдор жиҳатлар очиб берилган.

“Ҳуррият” газетасида чоп қилинган Зоҳиджон Холов қаламига мансуб “[Дафтар жилдидаги “маданият”](http://www.ziyouz.uz/index.php?option=com_content&view=article&id=2263:2012-09-20-15-38-30&catid=56:muammo-va-tanqid&Itemid=76) мақоласида жиддий муаммо кўтарилган. Муаллиф ёзади: “Мактаб, касб-ҳунар коллежларида ва умуман таълим муассасаларида билим олаётган ўқувчиларимиз ва талабаларимиз фойдаланадиган дафтарлар жилдига эътибор берадиган бўлсак, оммавий маданиятнинг энг оддий ва хавфли кўринишига дуч келамиз: эстрада санъаткорларининг турли муқомдаги суратлари билан безатилган дафтар жилдига тикилиб дарсни тугалловчи ўғил-қизлар аллақачон оммавий маданият “асир”ларига айланмаган, деб ким айта олади?! Бола учун “маданийлашиш жараёни” ота-онаси бозордан дафтар харид қилиб, уни фарзандига фойдаланиши учун берган фурсатдан бошланаркан. Ҳали шаклланиб, оқу қорани ажратиб улгурмаган мур­ғак тасаввур учун дафтар жилдидаги санъаткорнинг "идеал" бўлиб гавдаланиши кишини ўйга толдирадиган ҳолдир.” Инсон маънавиятига салбий таъсир этадиган бундай муаммолар олдини олиш учун тинимсиз ҳаракат қилиш зарур.

“Оила ва жамият” рукни “Тарбия” саҳифасидан ўрин олган “Болангиз қоронғуликдан нега қўрқади?”, [“Меҳр — бир пиёла сув...](http://www.ziyouz.uz/index.php?option=com_content&view=article&id=4066:2013-12-22-09-38-04&catid=53:tarbiya&Itemid=74)”, [“Уй ўзимизники, кўча-чи?](http://www.ziyouz.uz/index.php?option=com_content&view=article&id=3975:2013-12-14-05-23-56&catid=53:tarbiya&Itemid=74)”, “[Қариндошлар никоҳи нега камаймаяпти?](http://www.ziyouz.uz/index.php?option=com_content&view=article&id=3027:2013-08-23-09-52-12&catid=53:tarbiya&Itemid=74)”, [“Сотка – ўйинчоқ эмас”](http://www.ziyouz.uz/index.php?option=com_content&view=article&id=2316:2012-11-16-06-55-00&catid=53:tarbiya&Itemid=74), [“Онаси ўпмаган қизлар” қани?](http://www.ziyouz.uz/index.php?option=com_content&view=article&id=2043:l--r-&catid=53:tarbiya&Itemid=74)”, “[Одамийлик кўрки ёхуд саломлашиш хусусида](http://www.ziyouz.uz/index.php?option=com_content&view=article&id=1985:2012-06-10-09-45-04&catid=53:tarbiya&Itemid=74)”, “[Қиз боқсанг шундоқ боқ!](http://www.ziyouz.uz/index.php?option=com_content&view=article&id=1854:qiz-boqsang-shundoq-boq-&catid=53:tarbiya&Itemid=74)”, “[Юриши арслондан ҳайбатли: У ким?](http://www.ziyouz.uz/index.php?option=com_content&view=article&id=1829:yurishi-arslondan-haybatli-u-kim&catid=53:tarbiya&Itemid=74)”, “[Фароғат қасри](http://www.ziyouz.uz/index.php?option=com_content&view=article&id=147:farogat-qasri-&catid=53:tarbiya&Itemid=74)”, “[Мунис хилқат](http://www.ziyouz.uz/index.php?option=com_content&view=article&id=146:munis-xilqat-&catid=53:tarbiya&Itemid=74)”, “[Ёшингиз нечада?](http://www.ziyouz.uz/index.php?option=com_content&view=article&id=145:yoshingiz-nechada-&catid=53:tarbiya&Itemid=74)”, “[Амалсиз амаллар](http://www.ziyouz.uz/index.php?option=com_content&view=article&id=141:amalsiz-amallar-&catid=53:tarbiya&Itemid=74)”, “[Ҳалол...](http://www.ziyouz.uz/index.php?option=com_content&view=article&id=140:halol-&catid=53:tarbiya&Itemid=74)”, “[Нафс...](http://www.ziyouz.uz/index.php?option=com_content&view=article&id=139:nafs-&catid=53:tarbiya&Itemid=74)”, “[Инсоф сари барака](http://www.ziyouz.uz/index.php?option=com_content&view=article&id=138:insof-sari-baraka-&catid=53:tarbiya&Itemid=74)”, “[Жазо](http://www.ziyouz.uz/index.php?option=com_content&view=article&id=137:jazo&catid=53:tarbiya&Itemid=74)”, “[Энди ғийбат қилмайман](http://www.ziyouz.uz/index.php?option=com_content&view=article&id=135:endi-giybat-qilmayman&catid=53:tarbiya&Itemid=74)”, “[Ўн саккизга кирмаган ким бор?](http://www.ziyouz.uz/index.php?option=com_content&view=article&id=134:on-sakkizga-kirmagan-kim-bor&catid=53:tarbiya&Itemid=74)”, “[На акам бор, на укам ёхуд оиладаги ёлғизликнинг сабабчиси ким?](http://www.ziyouz.uz/index.php?option=com_content&view=article&id=133:na-akam-bor-na-ukam-yoxud-oiladagi-yolgizlikning-sababchisi-kim&catid=53:tarbiya&Itemid=74)”, “[Оилага тегишлилик ҳисси: ёхуд иш, ота-она ва фарзанд](http://www.ziyouz.uz/index.php?option=com_content&view=article&id=132:oilaga-tegishlilik-hissi-yoxud-ish-ota-ona-va-farzand-&catid=53:tarbiya&Itemid=74)”, “[Аччиқ сабоқ](http://www.ziyouz.uz/index.php?option=com_content&view=article&id=130:achchiq-saboq-&catid=53:tarbiya&Itemid=74)”, “[Оқибат ва андишани асрайлик](http://www.ziyouz.uz/index.php?option=com_content&view=article&id=129:oqibat-va-andishani-asraylik-&catid=53:tarbiya&Itemid=74)”, “[Ўнг қўшни – чап қўшни](http://www.ziyouz.uz/index.php?option=com_content&view=article&id=127:ong-qoshni-chap-qoshni&catid=53:tarbiya&Itemid=74)”, “[Яқиндаги узоқ одамлар](http://www.ziyouz.uz/index.php?option=com_content&view=article&id=126:yaqindagi-uzoq-odamlar&catid=53:tarbiya&Itemid=74)”, “[Жийроннинг кўз ёшлари](http://www.ziyouz.uz/index.php?option=com_content&view=article&id=125:jiyronning-koz-yoshlari-&catid=53:tarbiya&Itemid=74)”, “[Қимор ортидаги қиёмат](http://www.ziyouz.uz/index.php?option=com_content&view=article&id=124:qimor-ortidagi-qiyomat-&catid=53:tarbiya&Itemid=74)”, “[Юракнинг тўрт санчиғи](http://www.ziyouz.uz/index.php?option=com_content&view=article&id=123:yurakning-tort-sanchigi&catid=53:tarbiya&Itemid=74)”, “[Айбсиз жинлар](http://www.ziyouz.uz/index.php?option=com_content&view=article&id=122:aybsiz-jinlar&catid=53:tarbiya&Itemid=74)”, “[Ота](http://www.ziyouz.uz/index.php?option=com_content&view=article&id=121:ota&catid=53:tarbiya&Itemid=74)” деб номланган мақолалар жойлаштирилган.

“Оммавий маданият – ахлоқий бузуқлик ва зўравонлик, ғараз ғояларни тарқатиш, бунинг ортидан бойлик орттириш, халқларнинг бир неча минг йиллик анъана ва қадрятлари, турмуш тарзини маънавий илдизларидан қўпоришгача олиб борувчи салбий иллатдир. Ғарб давлатларида эркак билан эркак, аёл билан аёл ўртасидаги никоҳ – ҳайратланарли ҳодиса бўлмай қолаётганлиги назар тутилса, “оммавий маданият” тарғиб этаётган маънавий тубанликлар, беҳаёликлар, қабоҳатлар нақадар чуқурлашиб кетганлигини тасаввур этиш қийин эмас.

Маълумки, ҳар қандай касалликнинг олдини олиш учун аввало киши организмида унга қарши иммунитет ҳосил қилинади. Биз ҳам фарзандларимизни она ватанга муҳаббат, бой тарихимизга, ота-боболаримизнинг муқаддас динига садоқат руҳида тарбиялаш учун аввало уларнинг қалби ва онгида мафкуравий иммунитетни кучайтиришимиз зарур. Хориждан кириб келаётган ахборот хуружлари, чет элдаги инсон маънавиятига акс таъсир этувчи турли сайт ва порталлардаги айрим чиқишлардан кучли бўлган миллий оммавий ахборот воситалари зарур. Бу вазифани айни пайтда мазкур портал юқори даражада бажармоқда.

Президент И.Каримов “Ғояга карши фақат ғоя, фикрга қарши фақат фикр, жаҳолатга қарши фақат маърифат билан баҳсга киришиш, олишиш мумкин” деган фикрини баён қилганда, бугунги кунда ғояни, фикрни таъқиқ билан, маъмурий чоралар билан енгиб бўлмаслигини назарда тутади. Буни ҳар бир инсон, ҳар бир фуқаро чуқур тушуниб олиши керак. Чунки, жамиятнинг, жамият аҳлининг мустаҳкам ва равшан мафкураси бўлмаса, ўз олдига қўйган аниқ мақсади бўлмаса, у муқаррар равишда инқирозга юз тутади.

Бир сўз билан айтганда “Оила ва жамият” рукнидан орқали миллий маънавиятимизни бойитадиган ўнлаб мақолаларга ўрин ажратилган. Улар ёш авлод тарбиясида муҳим ўрин эгаллайди. Дунёқарашни кенгайтиришда, маънавиятни бойитишда, билимни оширишда адабий асар ва суҳбатлар муҳим ўрин эгаллайди. Қуйида порталнинг ана шу жиҳатлари хусусида сўз юрити

**2.3. Порталда мумтоз файласуфлар асарлари, илм-фан ва адабиёт мавзуи**

Интернетнинг пайдо бўлиши, анъанавий китоблар ўрнини маълум маънода сиқиб чиқарди десак муболаға бўлмайди. Шу ўринда бир ҳақли савол туғилади. Вақт ўтиб, анъанавий китоблар ўрнини электрон китоблар эгаллаб оладими? Бундай қарашлар ўз исботини топадими-йўқми, буни вақт, келажак кўрсатади. Нима бўлганда ҳам бугун бу борада мутахассисларнинг фикрлари умидбахш. Китобхон электрон китобни тез ва қулай шаклда ўз смартфонига ёки планшет компьютерига кўчириб олиб, ўқиши мумкин. Бундай нашрдан ўқувчи исталган вақтда, дунёнинг ҳар қандай нуқтасида Интернет орқали фойдалана олади. Шоир ёки адибларимиз томонидан ёзилган роман, қисса ёки бирор ҳикоя бўладими, унинг биз ўрганиб қолган анъанавий китобдан ўқишнинг гашти бўлакча. Аммо, бугунги авлод ўз вақтини тежаш маъносида, керак ахборотга тез ва ҳозироқ эгалик қилиш, қўлга киритиш учун электрон нашрни маъқул кўради. Агар ўқувчига илм ёки устоз ҳақида ибратли сўз ёки бирор мақол керак бўлса, эртага кутубхонага боришни, буюртма қилиб, китобни қачон чиқишини кутиш, уни титкилаш, излаб топиш бунинг учун илгари анча вақт керак эди. Эндиликда бу вазифани электрон китоблар, Интернет порталлар бажармоқда.

Интернет имкониятларидан унумли фойдаланган ҳолда етук бадиий асарларни китобхонлар оммасига, айниқса, ёшларга етказиб бериш муҳим масалалардан бири саналади. Бу борада ўзбек тилидаги Интернет адабиётини шакллантириш, шоир ва ёзувчиларимизнинг ўз веб-сайтига эга бўлишига эришиш нафақат адабий жараёнга, балки маънавий-маърифий ҳаётимизга ҳим кучли ижобий таъсир ўтказишини алоҳида таъкидлаш жоиз.

Ўзбекистонда бу вазифани ҳозирги кунга келиб, бир нечта Интернет манбаи бажармоқда. Улардан бири “ZiyoNET” тармоғидир. Ўзбекистон Республикаси Президентининг 2005 йил 28 сентябрда қабул қилинган “ZiyoNET” ахборот-ресурс тармоғини тузиш тўғрисида”ги Қарори ўзбек адабиётига оид янги сайтлар яратиш борасидаги ишларда яна бир катта туртки ва рағбат бўлди.

“ZiyoNET” ахборот-ресурс тармоғидаги www.uforum.uz сайтида “Ижод хусусида сўз” бўлими ташкил этилган бўлиб, айни пайтда унда бугунги кундаги адабий жараён, шунингдек, ёзувчилар, шоирлар, журналистлар, адабиётшунос олимлар, санъаткорлар ижоди борасида сўз юритилиб, улар билан доимий равишда онлайн-мулоқот уюштирилиб келинмоқда.

“Эътиборли жиҳати, мазкур тармоқ нафақат таълим тизими соҳасининг вакиллари, балки, олимлар, ўқитувчи ва ўқувчилар, талаба-ёшларга, умуман, кенг оммага ҳам хизмат кўрсатади. Хусусан, тармоқнинг [www.utube.uz](http://www.utube.uz) (видеопортал), [www.fikr.uz](http://www.fikr.uz) (ижтимоий тармоқ), [www.tanlov.uz](http://www.tanlov.uz) (танлов ва грантлар ҳақидаги сайт), [www.uforum.uz](http://www.uforum.uz) (эркин мулоқот майдони) каби лойиҳаларидан барча фуқаролар эркин фойдаланиши, шунингдек, ресурсни бойитиш учун у ерга ўз маълумотлари ёхуд фикр-мулоҳазаларини жойлаштиришлари мумкин”[[33]](#footnote-33).

Бугунги кунда ўзбек ва жаҳон адабиётини тарғиб этиш, шу орқали ўқувчилар билимини ошириш, маънавиятини юксалтиришда www.e-adabiyot.uz сайти ҳам самарали иш олиб бормоқда. пЎзбекистон Республикаси Президентининг 2010 йил 26 февралда қабул қилинган “Ўзбекистон Ёзувчилар уюшмаси ҳузурида “Ижод” фондини ташкил этиш тўғрисида”ги Қарорида халқимизнинг қадимий тарихи, бой маданияти, асрий анъана ва қадриятлари тараннум этилган, миллий маънавиятимизнинг мазмун-моҳияти теран бадиий ифодасини топган мумтоз, замонавий адабиётимиз намуналарининг хорижий тилларга таржима қилинишини ҳамда интернетда кенг тарғиб этишни молиялаштириш масаласига алоҳида эътибор қаратилди. Ҳозирда бу борада, хусусан, ўзбек ва жаҳон адабиётидаги бугунги адабий жараённи ёритиб бориш борасида кенг кўламли ишлар амалга оширилмоқда.

Мирзо Улуғбек номидаги Ўзбекистон Миллий университети ҳамда Ўзбекистон Ёзувчилар уюшмаси томонидан яратилган [www.literature.uz](http://www.literature.uz) сайти ўзбек адабиётига оид маълумотларни даврлаштириш орқали кенг аудиторияга тақдим этиб келаётган етакчи веб-сайтлардан бири эди. Бироқ ушбу сайт фаолияти кейинги йилларда муайян сабабларга кўра тўхтаб қолган. Бундан ташқари, бугунги кунда халқ эътиборини қозонган кўпгина шоир ва ёзувчиларимизнинг 2005 йилда сайти яратилиб, уларнинг айримлари ўзбек-рус тилларида, баъзилари эса фақат ўзбек тилида фаолият кўрсатади. Афсуски, бундай сайтлар яратилгандан буён уларга янгилик ва ёки ўзгартиришлар кам киритилган.

Бу борада алоҳида эътирофга лойиқ жиҳатлар ҳам йўқ эмас, албатта. Масалан, бир қатор адиблар, жумладан, Абдулла Ориповнинг [www.aoripov.uz](http://www.aoripov.uz) , Тоҳир Маликнинг [www.tohirmalik.uz](http://www.tohirmalik.uz), Анвар Обиджоннинг <http://anvarobidjon.narod.ru>, Улуғбек Ҳамдамнинг [www.ulugbekhamdam.uz](http://www.ulugbekhamdam.uz) сайтлари, шунингдек Нусрат Раҳматнинг [www.nusratrahmat.ru](http://www.nusratrahmat.ru) блоги доимий равишда янгиликлар, адабий-танқидий мақолалар, янги ижод намуналари билан бойитилиб борилади. Дарҳақиқат, бугунги глобаллашув жараёнида мавжуд имкониятлардан фойдаланган ҳолда ўқувчини тезкор ва изчил равишда санъат даражасидаги бадий асарлар билан таништириб бориш мақсадга мувофиқ.

Айни пайтда бой маънавий меросимиздан муносиб ўрин эгаллаган мумтоз адабиётимизнинг ноёб дурдоналари, етук намояндаларининг ҳаёти ва ижодини келажак авлодларга муносиб тарзда етказиш, бу ўлмас хазинадан жаҳон аҳлини янада кўпроқ баҳраманд этишга қарагилган сайтларни яратишга катта эътибор қаратилмоқда. Бу борада Алишер Навоий номидаги Ўзбекистон миллий кутубхонаси томонидан Алишер Навоийнинг 20 томлик асарлари. Бундан ташқари, [www.uforum.uz](http://www.uforum.uz) нинг “Ижод хусусида сўз” бўлимида Фаридиддин Аттор, Абдураҳмон Жомий, Алишер Навоий, Заҳириддин Муҳаммад Бобур, Машраб, Огаҳий каби адабиётимиз намояндаларининг ижодидан намуналар, шунингдек, уларнинг асарлари бўйича адабиётшунос олимларнинг таҳлили бериб борилмоқда.

Биз тадқиқ этаётган <http://www.ziyouz.uz/> порталининг “Ҳикматнома” бўлими орқали “[Афоризмлар](http://ziyouz.uz/index.php?option=com_content&view=category&id=71:aforizmlar&layout=blog&Itemid=96&layout=default)”  рукнида 35 та, “[Тафаккур гулшани](http://ziyouz.uz/index.php?option=com_content&view=category&id=68:tafakkur-gulshani-&Itemid=97&layout=default)” рукнида 68 та, “[Мумтоз файласуфлар ҳикмати](http://ziyouz.uz/index.php?option=com_content&view=category&id=70:mumtoz-faylasuflar-hikmati&Itemid=98&layout=default)”  рукнида 95 та, “[Ўзбек халқ мақоллари](http://ziyouz.uz/index.php?option=com_content&view=category&id=67:ozbek-xalq-maqollari&Itemid=99&layout=default)” рукнида 70 та, “[Жаҳон халқлари мақоллари](http://ziyouz.uz/index.php?option=com_content&view=category&id=69:jahon-xalqlari-maqollari&layout=blog&Itemid=102&layout=default)” рукнида  9 та, “[Қисқа ҳикматлар](http://ziyouz.uz/index.php?option=com_content&view=category&id=3:newsflash&Itemid=95&layout=default)”   рукнида 375 та, “[Ибратли ҳикоятлар](http://ziyouz.uz/index.php?option=com_content&view=category&id=72:ibratli-hikoyatlar&Itemid=104&layout=default)” рукнида 262 та саҳифа мавжуд. Биргина “[Мумтоз файласуфлар ҳикмати](http://ziyouz.uz/index.php?option=com_content&view=category&id=70:mumtoz-faylasuflar-hikmati&Itemid=98&layout=default)”  рукнидан [Ҳазрат Сулаймон (м.а. Х аср)](http://www.ziyouz.uz/index.php?option=com_content&view=article&id=6081:2014-02-27-05-25-13&catid=70:mumtoz-faylasuflar-hikmati&Itemid=98), Лао Цзи, Конфуций Эфеслик Буқрот (Гераклит), Демокрит сингари 95 та файласуфнинг ҳикматлари жамланган. Бу рукндан ўзбек илм-фани ва адабиёти ривожига муносиб ҳисса қўшган юртдошларимизнинг ҳам фикр-мулоҳазарига ўрин берилган. Булар қаторига Абу Наср Форобий Абулқосим Фирдавсий Абу Али ибн Сино Умар Хайём Абу Ҳомид Муҳаммад Ал Ғаззолий, Жалолиддин Румий сингари файласуфлар бор.

Даврлар мисолида оладиган бўлсак, рўйхатни милоддан аввалги 10-асрда яшаб ўтган Ҳазрат Сулаймоннинг ҳикматли сўзлари бошқариб турган бўлса, 19-аср охири 20-аср бошида яшаб ижод этган Василий Васильевич Розановнинг файласуфона қарашларига кенг ўрин берилган. Георг Вильгельм Фридрих, Гегель, Стендаль, Артур Шопенгауэр, Петр Яковлевич Чаадаев Фридрих Вильгельм Ницшенинг ҳикматли сўзларига ҳам ўрин берилган. Рукннинг ўзига хос жиҳатлари ҳақида тўхталганда. Биринчидан, унда барча даврларга хос қарашлар йиғилгани билан қимматли ҳисобланади. Иккинчидан, қадимги мулоҳазалар билан биргаликда Шарқ ва Ғарб файласуфларининг ёндашувларига ҳам ўрин ажратилган. Албатта, рукндан дунё тамаддунига ҳисса қўшган жамики файласуфларнинг барча қарашлари йиғилмаган бўлиши мумкин. Аммо, энг асосийси рукндан йиллар давомида йиғилган, электрон шаклга ўтказилган меҳнат ётибди.

“Ҳикматнома” бўлимининг “Тафаккур гулшани” рукни орқали бирор-бир соҳага доир ибратли қарашлар мавзуларга бўлиниб тақдим этилган. Кексалик, ё[шлик,](http://ziyouz.uz/index.php?option=com_content&view=article&id=6005:2014-02-26-11-23-51&catid=68:tafakkur-gulshani-&Itemid=97) у[мрбоқийлик тўғрисида](http://ziyouz.uz/index.php?option=com_content&view=article&id=6004:2014-02-26-11-23-27&catid=68:tafakkur-gulshani-&Itemid=97), [касаллик, даволаниш ва шифокор одоби ҳақида](http://ziyouz.uz/index.php?option=com_content&view=article&id=6003:2014-02-26-11-23-12&catid=68:tafakkur-gulshani-&Itemid=97), меъёрнинг фойдаси, бадан тарбия хусусида каби жами 68 та мавзуни ўз ичига олган.

Бўлимнинг “Афоризмлар” рукнидан ҳам бизга ҳикмат бўла оладиган фикримизни теранлаштирадиган, қарашларимизга ўзгариш ясайдиган манбалар ўрин олган. “[Абдулла Қодирий адабиёт ҳақида](http://www.ziyouz.uz/index.php?option=com_content&view=article&id=6322:2014-03-27-06-13-59&catid=71:aforizmlar&Itemid=96)”, “[Берунийнинг ақл машъаласи](http://www.ziyouz.uz/index.php?option=com_content&view=article&id=5771:2014-01-22-14-44-51&catid=71:aforizmlar&Itemid=96)”, “[Эзоп масаллари](http://www.ziyouz.uz/index.php?option=com_content&view=article&id=5741:2014-01-21-16-49-11&catid=71:aforizmlar&Itemid=96)”, “[Конфуций сабоқлари](http://www.ziyouz.uz/index.php?option=com_content&view=article&id=5740:2014-01-21-16-43-01&catid=71:aforizmlar&Itemid=96)”, “[Нутқ зийнати ва ибратли ҳикматлар](http://www.ziyouz.uz/index.php?option=com_content&view=article&id=5739:2014-01-21-16-39-43&catid=71:aforizmlar&Itemid=96)”, “[Мохандас Карамчанд Ганди ҳикматлари](http://www.ziyouz.uz/index.php?option=com_content&view=article&id=5904:2014-02-08-10-59-48&catid=71:aforizmlar&Itemid=96)”, “[Мотуридий пандномаси](http://www.ziyouz.uz/index.php?option=com_content&view=article&id=5737:2014-01-21-16-34-44&catid=71:aforizmlar&Itemid=96)”, “[Жуброн Халил. Ҳикматли ҳикоятлар](http://www.ziyouz.uz/index.php?option=com_content&view=article&id=5903:2014-02-08-10-58-29&catid=71:aforizmlar&Itemid=96)” каби пандномалар, ибратли ҳикоятларнинг 35таси ўрин олган. Даврлар мисолида кўрадиган бўлсак, замонамиз ёзувчи ва шоирларининг мазкур саҳифадан “[Эркин Аъзам дейдики...](http://www.ziyouz.uz/index.php?option=com_content&view=article&id=6416:2014-04-08-04-03-00&catid=71:aforizmlar&Itemid=96)”, “[Қўчқор Норқобил. “Кўнгил дафтари”даги қайдлар](http://www.ziyouz.uz/index.php?option=com_content&view=article&id=3937:2013-12-02-14-20-41&catid=71:aforizmlar&Itemid=96)”и киритилган. Таъбир жоиз бўлса, Асқад Мухтор, Ўткир Ҳошимов, Хуршид Дўстмуҳаммад сингари ижод оламида ўз ўрнига эга бўлган адибларимизнинг айнан мазкур йўналишдаги ишларига ҳам келгусида кенг ўрин берилса айни муддао бўларди.

Порталнинг қайси бўлим ёки саҳифасига кирманг, унинг сўнгида фикр билдириш, мулоҳаза қолдириш имкони яратилган. [“Ҳикматнома” бўлими “Қисқа ҳикматлар” бўлимида ҳикмат берилиб, ундан сўнг фикр билдириш имкони жорийланган. Мисол учун, Виктор Гюгонинг “Китоблар жонсиз, аммо содиқ дўстлардир” сингари ҳикматга истаганча муносабат билдириш, интерактив мулоқотга киришиш мумкин.](http://www.ziyouz.uz/index.php?option=com_content&view=article&id=5522:2014-01-20-18-40-06&catid=3:newsflash&Itemid=95)

Соҳа мутахассислари: “Интерфаол журналистика – таҳририят жамоаси ва аудитория ўзаро муносабатларининг ўзгариш, матбуотни оммага бир томонли таъсирини ўзаро ҳамкорлик томонга йўналтириш, журналистлар монологидан аудитория билан диалогга, ўзаро ахборот алмашишга ўтишни англатади. Бундай муносабатлар иккаласини ҳам тенг ҳуқуқли ахборот ҳамкорига айлантиради. Бундай ҳол яққол равишда интернет нашрларда, теле- ва радиомулоқот чоғида намоён бўлади”.[[34]](#footnote-34)

Амалиётдан шу маълумки, интерактив журналистика кенг жамоатчилик эътиборига ҳавола қилинаётганда, аудиториянинг барча қатламларини қамраб олиш хусусиятига эга бўлди. “Оммавий коммуникация жамиятнинг демократлаштириш жараёни билан боғлиқ экан, унда шахсларнинг турли ижтимоий гуруҳлар билан фаол иштирок этиш имкониятлари кенгаяди”.[[35]](#footnote-35) Унинг негизини ижтимоий коммуникация жараёни ташкил этади. Интерактив жараённинг ўзагида икки киши ўртасидаги суҳбат ётади. Бу суҳбатнинг ҳар бир иштирокчиси янги фикр айтиши, ўз нуқтаи назарини ўзгартириши, баҳслашиши, бошқанинг сўзини бўлиши мумкин. Бу ҳолат интерактив ОАВни анъанавийларидан фарқлаб туради.

Порталда шоир ва ёзувчиларимизнинг ўқувчилар эътиборини қозонган асарлари билан бирга, энг сўнгги асарлари ҳам бериб борилади. “Адабиёт” бўлими бир қанча рукнлардан иборат бўлиб. “Ўзбек насри онлайн антологияси” саҳифасидан юзлаб адибларнинг ҳаёти ва ижоди ўрин олган. Антологияни даврий нуқтаи назардан бир нечта қисмга ажратиш мумкин.

Биринчи қисм. Рукн 19-аср охири 20-аср бошида яшаб ўтган Маҳмудхўжа Беҳбудий, Абдулла Авлоний, Мунавварқори Абдурашидхонов, Садриддин Айний, Фбдурауф Фитрат, Ҳамза Ҳакимзода Ниёзий, Абдулла Қодирий, Абдулҳамид Чўлпон, Мирмуҳсин Шермуҳамедов сингари ёзувчиларимиздан бошланган. Иккинчи қисмда 20-асрда яшаб, ижод этган адибларимиз таржимаи ҳоли ҳамда асарларидан намуналар киритилган. Учинчи қисм бевосита ўзбек адабиётига янгича овоз ва руҳ билан кириб келган мустақиллик даври адабиёти вакилларининг асарлари билан бойитилган. Тўртинчи қисм эса, таржимаи ҳоли киритилмаган ижодкорларининг асарларидир.

Ижодкорлар ҳақидаги маълумотлар дастлаб қуйидаги тартибда тақдим этилган:

* Муаллифнинг исми, шарифи;
* Туғилган ва вафот этган йили (ҳаёт бўлса туғилган йили);
* Унинг нечта асари киритилганлиги.

Порталга кирган меҳмон ёки фойдаланувчи ҳаволалар орқали навбатдаги саҳифаларга йўл олади. Муаллиф исми-шарифининг устига босилса, у ҳақдаги таржимаи ҳолга ўтилади. Ундан кейинги ҳавола орқали унинг асарларига ўтилади. Бўлимнинг “Жаҳон насри онлайн антологияси”, “Ўзбек мумтоз шеърияти”, “Ўзбек замонавий шеърияти” саҳифаларига ўтиш ва ишлаш учун юқоридаги тартиб жорийланган. Уларнинг барчасида адибларнинг таржимаи ҳол, асарлари киритилган. “Адабиёт” бўлимидан ўрин олган “Жаҳон шеърияти” саҳифаси халқлар ва миллатлар миқёсида бўлинган. Америка шеъриятидан бошланган саҳифаси ҳинд шеърияти билан якунланган.

“Халқ оғзаки ижоди” саҳифаси эса икки бўлимдан иборат: “Ўзбек халқ топишмоқлари”, “Ўзбек халқ эртаклари”. Бемалол айтиш мумкинки, ўсиб келаётган ёш авлод учун ҳам мазкур портал муҳим аҳамият касб этмоқда. Таклиф ўрнида яна шуни айтиш мумкинки, ўзбек халқ достонлари, лапарлари ҳам мазкур саҳифадан ўрин олса унинг маънавий хазина сифатидаги ўрни янада кўтарилган бўларди.

Шунингдек, порталдан “Суҳбатлар” бўлими ҳам ўрин олган. Унда турли мавзуларда қилинган жўяли суҳбатлар бор. Порталнинг бош саҳифасида “Кўп ўқилган мақолалар”, “Янги китоблар”, “Янги мақолалар”, “Ойнинг энг машҳур мақолалари”, “Сўровнома” “Мулоҳазалар”, “Хизматлар” бўлимлари мавжуд.

Порталга бугунги кунда ўқувчилар эътиборини қозонган, жиддий мавзудаги чиқишлар билан зиёлиларнинг энг ўқишли журналига айланган “Тафаккур”нинг деярли барча сонлари жойлаштирилган. “Ватандош” журналининг айрим сонлари ҳам мавжуд. Шу ўринда таклиф ўрнида, “Жаҳон адабиёти”, “Ёшлик” журналларининг электрон нусхалари ҳам жойлаштириб борилиши мақсадга мувофиқ.

“Сўровнома” бўлими орқали “Ижтимоий тармоқлардан асосан нима мақсадда фойдаланасиз” деган савол қўйилган ва қуйидаги жавоблар берилган:

* Яқинларим, узоқдаги дўстларим билан алоқани мустаҳкамлаш
* Янгиликлардан баҳраманд бўлиш
* Бировларнинг фикрини ўрганиш
* Ўз маҳсулот(сайт, хизмат)имни тарғиб қилиш
* Билганларимни бошқаларга баҳам кўриш, бошқалардан ҳам ўрганиш
* Ўз қизиқишларимга мос гуруҳларга кириш
* Янги дўстлар билан танишиш
* Фото-видео томоша қилиш, мусиқа эшитиш
* Иш ва ўқишдан сўнг вақтичоғлик учун
* Яқин инсонларим билан суҳбатлашиш
* Мақола ва китоблар ўқиш.

Бундай сўровномалар интерактивликни оширади.Начало формыКонец формы

Порталга жойлаштирилган аксарият китоб ва адабий журналлардан нафақат халқимиз, балки ўзбек тилини билувчи ёки уни ўрганишга киришган барча инсонлар дунёнинг исталган нуқтасидан туриб осонгина излаб топиш, ўқиш имконига эга. Бундан ташқари, глобал тармоқ орқали бирор адибнинг янги асари ҳақида қисқача аннотация берилиши ўқувчини янгиликлардан хабардор қилиш билан бирга, унда қизиқишни кучайтиради.

Бугунги давр журналистикаси тезкорликни талаб қилади. Ҳаётимизга кириб келаётган ахборот-коммуникация технологиялари биздан катта меҳнат ва тезкорликни талаб қиляпти. Сайтнинг рус ва инглиз тилидаги талқинлари ҳам мавжуд бўлиб, ўзбек тилидагидан айрим фарқлари ҳам бор. Мисол учун, русча талқинида “Фольклор” бўлимида биз таклиф сифатида берган “Ўзбек халқ достонлари”, “Қорақалпоқ халқ поэзияси” берилган. “Драматургия”, “Адабиётшунослик” саҳифалари жорийланган. Саҳифа уч қисм: “Адабиётшунослик”, “Адабий танқид”, “Поэзия жанрлари”дан иборат. Тезкорлик ҳақида гапирганда, порталнинг рус тилидаги талқинидан ёзувчи Х.Дўстмуҳаммаднинг “Қичқириқ” ҳикояси таржима қилиниб, ўқувчилар эътиборига ҳавола қилингани эътиборли жиҳат. Сайтнинг инглиз тилидаги талқини бироз оддийроқ.

Сайтга кирувчиларнинг умумий сонидан қайси тилдагиси кўпроқ обрў ва ўқувчиларга эгалигидан хабар беради. [www.ziyouz.соm](http://www.ziyouz.соm) портали, [www.ziyouz.uz](http://www.ziyouz.uz) дан олдин ташкил топган. Шунинг учун ҳам ўқувчилари сони бирмунча кўпроқ. Аксарият мухлислар ёшлар бўлганлиги туфайли [www.ziyouz.соm](http://www.ziyouz.соm) портали лотин алифбосида фаолият юритади. [www.ziyouz.uz](http://www.ziyouz.uz) эса кирилл алифбосида иш юритади. Чунки, катта авлод вакиллари учун кирилл алифбосида ўқиш осон ва қулай. Қуйида сайтларнинг фойдаланувчилари, аъзолар, мақолалар, вебсаҳифалар сони ўз ифодасини топган жадвал шакллантирилган:

|  |  |  |  |  |
| --- | --- | --- | --- | --- |
|  | ziyouz.соm | ziyouz.uz | Русча талқин | Инглизча талқин |
| Аъзо бўлганлар | 4073 | 1267 | 278 | 340 |
| Мақолалар сони | 8874 | 6504 | 1240 | 153 |
| Web-саҳифаlar | 44 | 43 | 32 | - |
| Ўқилган саҳифалар сони | 36748265 | 2032959 | 648257 | 92717 |

Хулоса ўрнида шуни айтиш жоизки интернет тармоғи билим олиш, манбалар билан яқиндан танишишнинг янги воситасидир. Глобал тармоқ имкониятларидан самарали фойдаланиши тарихимиз, маданий-маънавий меросимиз, бугунги кунимиз ҳақида ҳикоя қилувчи сайтларнинг сони ва сифатини ошириш орқали ёш авлодни, қолаверса, жаҳон аҳлини миллий маънавий бойлигимиздан баҳраманд этишга муносиб ҳисса қўшади.

**ХУЛОСА**

Замонавий ахборот-коммуникация технологияларининг жамиятимиз ҳаётига жадал кириб келиши, барча соҳаларда бўлгани каби, журналистикада ҳам янги имкониятлар яратмоқда ва унинг ривожланишига катта таъсир кўрсатмоқда. Бу борада жаҳон ахборот ва коммуникация тармоғи ҳисобланган Интернетнинг аҳамияти бениҳоя каттадир. Ҳозирги замонда интернет ахборот олиш ва ахборот тарқатиш воситаси сифатида хизмат қилмоқда. Глобал тармоқнинг журналист учун аҳамияти жуда ҳам каттадир. Биринчи галда у турли-туман, аниқ ва аниқ бўлмаган ахборот манбаидир.

Интернет журналистиканинг ривожини биргина Ўзбекистон Республикаси миқёсида оладиган бўлсак, йилдан-йилга босма ОАВнинг веб-саҳифалари, корхона ва ташкилотларнинг сайт ҳамда порталлари, алоҳида интернет нашрлари пайдо бўлди. Интернет тармоғининг Uz доменида эса турли хил йўналишдаги сайт ва порталлар фаолият юритмоқда. Албатта, интернет тизимида ва у орқали ахборот тақдим этаётган ОАВда мультимедиалик, интерактивлик ва тезкорлик биринчи даражага кўтарилади, шунингдек, мазкур веб-саҳифаларнинг ўзига хос дизайни, босма матбуот қамраб ололмаган янгиликларнинг берилиши ҳам ўқувчиларни уларга жалб этишда муҳим аҳамият касб этади. Интернет соҳа фаолиятига ижобий таъсир этибгина қолмай, балки янги кўринишдаги ОАВнинг шаклланишига ҳам олиб келди. Юқоридагилардан келиб чиқиб, интернет нашрларда маънавият мавзуси тадқиқ қилиниб, қуйидаги хулосаларга келинди:

* Мамлакатимизда Интернетнинг кириб келиши, ривожланиши, тараққиёт жараёнлари шуни кўрсатмоқдаки, Интернет журналистикасида веб-сайтлар типологияси шаклланмоқда;
* Ихтисослашган Интернет нашрлари сон ва сифат нуқтаи назаридан тобора ўсиб боряпти;
* Интернет нашрларда мавзулар кўлами кенгайиб, профессионаллашув жараёнлари кечмоқда;
* Маънавият мавзуига ихтисослашган сайт ва порталлар сони тобора ўсиб бормоқда;
* Сайт ва порталлар ўсиб келаётган ёш авлоднинг билим ва дунёқарашини бойитишда, маънавиятини юксалтиришдаги ўрни кўтарилиб бораётганини таъкидлаш жоиз.

[www.ziyouz.uz](http://www.ziyouz.uz) порталининг мазкур жараёнларга қўшаётган ҳиссасини, ютуқ сифатида қуйидагиларни айтиш мумкин:

* Портал маънавият мавзуидаги маънавий хазина, билим манбаи вазифасини бажаряпти;
* Портал ёш авлод тарбиясида алоҳида ўрин тутувчи мумтоз файласуфларнинг қарашлари, афоризмлар, донишмандлар ўгитлари, ҳикматли сўзлар, халқ мақоллари, халқ оғзаки ижодининг ноёб дурдоналари жамлангани билан қадрлидир;
* Тарбия, илм-фан, эътиқод, одамийлик каби мавзулар доирасидаги маънавий гурунглар асосига қурилган суҳбат жанридаги чиқишлар ҳам алоҳида ўрин тутади;
* Тарихда яшаб ўтган улуғ алломаларимиз номларини улуғлаш, улар билан фахрланиш туйғусини шакллантириш мақсадида ташкил этилган махсус бўлим ва саҳифалар ҳам порталнинг маънавий хазина сифатидаги мавқеини оширган;
* Адабиётнинг маънавий тарбиядаги ўрнини инкор этмаган ҳолда, шу ном билан аталувчи бўлим миллий ва умуминсоний қадриятларни шакллантиришда улуши борлиги, ўзбек ва жаҳон насри ҳамда назмининг ноёб намуналаридан тортиб, адабиётга энди кириб келаётган ёшларнинг ижодлари жамлангани ижобий ҳол ва бу ёшлар учун кутубхона вазифасини ўтайди;
* Порталнинг ҳам кирилл, ҳам лотин алифбосидаги вариантлари мавжудлиги, рус ва инглиз тилларида ҳам иш олиб бораётганини ижобий баҳолаш керак;

Тадқиқотчиларнинг бир қисми мутолаа учун афзаллик борасида электрон китоблар қоғоз китобларга ета олмаслигини таъкидлашса-да, жаҳон китоб бозоридаги жараёнларни ўрганиш шуни кўрсатмоқдаки, электрон китобларнинг ишлаб чиқарилиши босма китобларнинг камайиб кетишига сабаб бўла олмаяпти. Аксинча, китобларнинг электрон версиялари босма китоблар учун реклама вазифасини бажармоқда. Шу ўринда алоҳида таъкидлашни истардикки, [www.ziyouz.uz](http://www.ziyouz.uz) аҳолини керакли ахборот билан таъминлаш, тезкорлик билан янги чоп этилган китобнинг электрон кўринишини турли форматларда ўқувчиларга етказишга ҳаракат қилмоқда.

Сайт Бош муҳаррири Давронбек Тожиалиевнинг сайтни мунтазам бойитиб боришдаги фаолияти жаҳон талабларига тўла мос келади. Айнан интернет, орқали кириб келаётган инсон онгини бузишга, дунёқарашига акс таъсир этишга йўналтирилган “оммавий маданият” кўринишдаги таҳдидлар хориждаги айрим сайт ва порталлар таъсири ҳисобланади. Интернет рўпарасида ўтирган ўқувчида танлаш имконияти бор. Агар ахборот манбаи саналган сайт ёки портал ўқувчида қизиқиш уйғотмаса, у бошқа манбани танлайди. [www.ziyouz.uz](http://www.ziyouz.uz) эса аудитория талабига жавоб бера оладиган, кўпчилик танлаётган портал, электрон қироатхона, бир сўз билан айтганда маънавий хазина.

Тадқиқот объекти сифатида портални ўргана туриб, айрим таклиф ва тавсияларни ҳам бериб ўтмоқчимиз:

* Порталга “Жаҳон адабиёти”, “Ёшлик” журналининг ўтган йиллар давомида нашр қилинган сонларини жойлаштириш;
* Вилоятларда фаолият олиб бораётган матбуот нашрларида чоп этилган мавзуга доир чиқишларни ҳам қўшиш;
* Порталнинг ўз мухбирларини шакллантириш, маънавий суҳбатлар, турли жанрдаги чиқишларни уюштириш;
* Замонавий ахборот-коммуникация талабларидан келиб чиқиб, видео материаллар – телевидениедаги “Оқшом гурунглари”, “Умр дафтари” сингари суҳбат, очерк жанридаги чиқишлар, йирик аллома ва адибларимиз, тарихий шахслар, қадимий шаҳарларимиз ҳамда кўҳна ёдгорликларимиз ҳақидаги ҳужжатли фильмларни жойлаштириш портал тараққиётига хизмат қилади.

**ФОЙДАЛАНИЛГАН АДАБИЁТЛАР РЎЙХАТИ**

**I . НАЗАРИЙ ВА МЕТОДОЛОГИК АДАБИЁТЛАР**

1.1. Ўзбекистон Республикасининг “Ахборотлаштириш тўғрисида”ги Қонуни. Ташкент шаҳри, 2003 йил 11 декабрь № 563-11. ЎзР қонун ҳужжатлари Lexuz маълумотлари миллий базаси. www.lex.uz.

1.2. Ўзбекистон Республикаси Президентинг “Компьютерлаштиришни янада ривожлантириш ва ахборот-коммуникация технологияларини жорий этиш тўғрисида”ги фармони. 2002 йил 30 май. ЎзР қонун ҳужжатлари Lexuz маълумотлари миллий базаси. www.lex.uz.

1.3.Ўзбекистон Республикаси Вазирлар Маҳкамасининг 2002 йил 6 июн 200-сонли “Компьютерлаштиришни янада ривожлантириш ва ахбoрот-коммуникация технологияларини жорий этиш чора-тадбирлари тўғрисида”ги қарори. ЎзР қонун ҳужжатлари Lexuz маълумотлари миллий базаси. www.lex.uz.

1.4.Ўзбекистон Республикаси Президентининг “Ахборот-коммуникация технологияларини янада ривожлантиришга оид қўшимча чора-тадбирлар тўғрисида” 2005 йил 8 июлдаги ПҚ-117-сон [қарори](file:///C:\pages\getpage.aspx%3flact_id=636453). ЎзР қонун ҳужжатлари Lexuz маълумотлари миллий базаси. www.lex.uz.

1.5. Ўзбекистон Республикаси Вазирлар Маҳкамасининг “Интернет тармоғида Ўзбекистон Республикасининг Ҳукумат порталини янада ривожлантириш чора-тадбирлари тўғрисида”ги 2007 йил 17 декабрдаги 259-сон [қарори](file:///E:\pages\getpage.aspx%3flact_id=1284423). ЎзР қонун ҳужжатлари Lexuz маълумотлари миллий базаси. www.lex.uz.

1.6. Ўзбекистон Республикасининг “Оммавий ахборот воситалари тўғрисида”ги (янги таҳрири) Қонуни // Оммавий ахборот воситалари фаолияти соҳасидаги меъёрий-ҳуқуқий ҳужжатлар тўплами. – Т., 2009.

1.7. Ўзбекистон Республикасининг “Журналистик фаолиятини ҳимоя қилиш тўғрисида”ги Қонуни // Оммавий ахборот воситалари фаолияти соҳасидаги меъёрий-ҳуқуқий ҳужжатлар тўплами. – Т., 2009.

1.8. Ўзбекистон Республикасининг “Ахборот эркинлиги принциплари ва кафолатлари тўғрисида”ги Қонуни // Оммавий ахборот воситалари фаолияти соҳасидаги меъёрий-ҳуқуқий ҳужжатлар тўплами. – Т., 2009.

1.6. Каримов И.А. Ўзбекистон: миллий истиқлол, иқтисод, сиёсат, мафкура. Ж. 1. – Т.: Ўзбекистон, 1996. – 364 б.

1.7. Каримов И.А. Биз келажагимизни ўз қўлимиз билан қурамиз. Ж. 7. –Т.: Ўзбекистон, 1997. – 410 б.

1.8. Каримов И.А. Озод ва обод Ватан, эркин ва фаровон ҳаёт – пировард мақсадимиз. Ж. 8. – Т.: Ўзбекистон, 2000. – 528 б.

1.9. Каримов И.А. Жамиятимизни эркинлаштириш, ислоҳотларни чуқурлаштириш, маънавиятимизни юксалтириш ва халқимизнинг ҳаёт даражасини ошириш – барча ишларимизнинг мезони ва мақсадидир. Ж. 15. – Т.: Ўзбекистон, 2007. – 320 б.

1.10. Каримов И.А. Юксак маънавият – енгилмас куч. – Т.: Маънавият, 2008. – 176 б.

1.11. Каримов И.А. Энг асосий мезон – ҳаёт ҳақиқатини акс эттириш. – Т.: Ўзбекистон, 2009. – 24 б.

1.12. Каримов И.А. Инсон манфаатлари устуворлигини таъминлаш барча ислоҳот ва ўзгаришларимизнинг бош мақсадидур – Халқ сўзи, 2008, 9-февраль.

**II. МОНОГРАФИЯ ВА ТЎПЛАМЛАР, МАХСУС АДАБИЁТЛАР**

2.1. Авраамов Д.С. Профессиональная этика журналиста: Учеб. пособие. – М.: Изд-во МГУ. – 2003. – 272 б.

2.2. Бозоров М. Интернетнинг ижобий ва салбий жиҳатлари. Тўплам. Ёшларни ахборот-психологик хуружлардан ҳимоя қилиш технологиялари: назария ва амалиёт. Республика илмий-амалий конференцияси материаллари. Т.: 2012, Б.289-290.

2.3. Ворошилов В.В. Журналистика. Учебник. 4-е изд. – СПб.: Изд-во Михайлова В.А. – 2002. – 656 с.

2.4. Гидденс Э. Социология. – Т.: Шарқ, 2002. – 848 б.

2.5. Дўстмуҳаммад Х. Журналистнинг касб одоби муаммолари: назарий-методологик таҳлил: Монография. – Т.: Янги аср авлоди, 2007. – 212 б.

2.6**.** Засурский Я.Н. Журналистика и мир на рубеже тысячелетий, // От книги до Интернета. Журналистика и литература на рубеже нового тысячелетия / Отв. ред. Я.Н. Засурский, Е.Л. Вартанова. М.: Изд-во МГУ. – 2000.

2.7. Засурский Я.Н. Искушение свободой. Российская журналистика: 1991-2007. – М.: Изд-во МГУ, 2007. – 560 c.

2.8.Конецкая В.П. Социология коммуникации. М.:, 1997.- С.203.

2.9. Луғат-маълумотнома. Журналистика, Реклама, Паблик Рилейшнз. 1700та атама. Муаллифлар ҳайъати. Ф.П.Нестеренко (раҳбар) Т.: Зар қалам, 2003. – 400 б.

2.10.Лазутина Г.В. Основы творческой деятельности журналиста: Учебник для ВУЗов. – М.: Аспект пресс, 2000. – 400 c.

2. 11. Муитов Д. Хавфсиз интернет ва ахборий барқарор жамият қадрияти, “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман материаллари, Т.: 2014.

2.12. Муминова Ф.И. Международная журналистика: теория и практика. – Т.: УМЭД–PATENT-PRESS, 2006. – 192 б.

2.13. Мухаммад аль-Бухари. Общественные отношения и международный информационный обмен. – Т.: ТГИВ, 2001. – 120 с.

2.14. Мўминов Ф.А. Журналистика ижтимоий институт сифатида. – Т.: Университет, 1998. – 175 б.

2.15. Муҳаммаджонова Ф. “Интернет:хабарлар рақобатининг қизғин нуқтаси”, Интернет журналистика, Т.: МRC- Tashkent, 2005.

2.16. Нестеренко Ф.П., Эрназаров К.Т., Маматова Я.М. Труд журналиста: профессионализм, творчество, мастерство: Учеб. пособие. Часть 1. – Т.: ZAR QALAM, 2002. – 183 с.

2.17. Ортиқова Ю. Интерактив журналистика. – Т.: Мумтоз сўз, 2011. – 90 б.

2.18. Почепцов Г. Теория и практика коммуникации. – М.: Центр, 1998. – 352 с.

2.19. Прохоров Е.П. Введение в теорию журналистики: Учебник для студентов вузов / Е.П. Прохоров – 7-е изд., испр. и доп. − М.: Аспект Пресс, 2009. – 308 с.

2.20. РашидоваД., Муратова Н. Интернет журналистика, Т.:2007.

2.21. Репортёрлик фаолиятининг назарияси ва амалиёти. Ўқув қўлланма. (Қ.Т. Эрназаров умумий таҳрири остида). – Т.: ЎзМУ, 2002. – 208 б.

2.22. Сайдалиева Н. Ахборотлашган жамият: муаммо ва истиқболлар, “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман материаллари, Т.: 2014.

2.23. Юлдашева С. Ёшларни ахборот-психологик хуружлардан ҳимоя қилишда маънавий тарбиянинг ўрни. - Б.118. Ахборот асрида ёшлар дунёқараши: назария ва амалиёт. Республика илмий-амалий конференцияси тўплами. ЎзДЖТУ, Т.: 2013.

2.24.Ўсаров О. Ҳуқуқий эксперимент демократик ислоҳотларни янада чуқурлаштиришда муҳим аҳамият касб этди, “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман материаллари, Т.: 2014.

2.25. Қосимова Н. Интернет журналистиканинг технологик асослари, Т.: 2012.

**III. ДИССЕРТАЦИЯ ВА АВТОРЕФЕРАТЛАР**

3.1. Матякубов А.Ж. “Влияние Интернет-журналистики на преобразование СМИ (международный аспект)”, Филология фанлари номзоди илмий даражасини олиш учун тақдим этилган диссертация автореферати. – Т.: ЎзМУ, 2012. – 26 б.

**IV. ДАВРИЙ НАШРЛАР**

4.1. Қайтадан кашф этилган мамлакат. – Халқ сўзи, 9.02.2001.

4.2. Абдуллаев А. **Таралаётган** **зиё**, “Ishonch” газетаси, 14.07.2009.

4.3. Мирзакомилова Ф. Интернетда ижод истиқболи, “Жамият”., 11.04.2011.

**V ИНТЕРНЕТ МАНБАЛАРИ**

http/www.google.uz

[www.uza.uz](http://www.uza.uz)

<http://daryo.uz/>

“The Guardian” journal // www. Guardian. Com

[www.ziyouz.uz](http://www.ziyouz.uz)

[www.ziyouz.com](http://www.ziyouz.com)

**VI. ТАДҚИҚОТНИНГ АСОСИЙ МАЗМУНИ ЎЗ ИФОДАСИНИ ТОПГАН МАҚОЛАЛАР**:

6. 1. Толибжонова С. Ихтисослашган интернет нашрлари. “Замонавий масс медианинг янги тенденциялари ва долзарб муаммолар” мавзуидаги талабалар илмий-амалий анжумани материаллари.– Тошкент, 2014. –Б.76-79

1. Каримов И., Юксак маънавият-енгилмас куч, Т.: “Маънавият”, 2008. [↑](#footnote-ref-1)
2. [www.ziyouz.uz](http://www.ziyouz.uz), 25.02.2014. [↑](#footnote-ref-2)
3. Қаранг: Засурский Я.П. Журналистика и мир на рубеже тысячилетий, Изд-во МГУ, 2000. Прохоров Е.П. Введение в теорию журналистики.-М.: Рип -холдинг, 2002; Ворошилов В.В. Журналистика.-М.: Спб, 1999;. [↑](#footnote-ref-3)
4. Рашидова Д., Муратова Н. “Интернет журналистика” Т.: 2007.; Қосимова Н. Интернет журналистиканинг технологик асослари, Т.: 2012.; [↑](#footnote-ref-4)
5. Абдуазизова Н. Мустақил Ўзбекистон журналистикаси тарихи. – Т.: Академия, 2007.; Абдуазизова Н. Миллий журналистика тарихи. – Т.: Шарқ, 2008.; Худойқулов М. Оммавий ахборот воситалари типологияси. – Т.: ЎзМУ, 2000.; Мухаммад аль-Бухари. Общественные отношения и международный информационный обмен. – Т.: ТГИВ, 2001.; Дўстмуҳаммад Х. Журналистнинг касб одоби муаммолари: назарий-методологик таҳлил (Монография). – Т.: Янги аср авлоди, 2007.; Репортёрлик фаолиятининг назарияси ва амалиёти. Ўқув қўлланма. Қ.Т. Эрназаров умумий таҳрири остида. – Т.: ЎзМУ, 2002.; Современная журналистика. Рук. проекта Ирназаров К.Т. Авторы: Нестеренко Ф.П., Ирназаров К.Т., Маматова Я.М. – Т.: Зар қалам, 2006.; Мўминов Ф.А. Журналистика ижтимоий институт сифатида. – Т.: Университет, 1998.; Мўминова Ф.И. Международная журналистика: теория и практика. – Т.: УМЭД–PATENT-PRESS, 2006.; Артиқова Ю.А. Ўзбекистон радиосида интерактивлик: тамойиллар, усуллар, эфирда ишлаш воситалари. Филология фанлари номзоди илмий даражасини олиш учун тақдим этилган диссертация автореферати. – Т.: ЎзМУ, 2009.; [↑](#footnote-ref-5)
6. Ўзбекистон Республикасининг “Ахборотлаштириш тўғрисида”ги Қонуни. Ташкент шаҳри, 2003 йил 11 декабрь № 563-11. ЎзР қонун ҳужжатлари Lexuz маълумотлари миллий базаси. www.lex.uz. [↑](#footnote-ref-6)
7. Ўзбекистон Республикаси Президентинг “Компьютерлаштиришни янада ривожлантириш ва ахборот-коммуникация технологияларини жорий этиш тўғрисида”ги фармони. 2002 йил 30 май. ЎзР қонун ҳужжатлари Lexuz маълумотлари миллий базаси. www.lex.uz. [↑](#footnote-ref-7)
8. Ўсаров О. Ҳуқуқий эксперимент демократик ислоҳотларни янада чуқурлаштиришда муҳим аҳамият касб этди, “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман материаллари, Т.: 2014. – Б.7. [↑](#footnote-ref-8)
9. Ўзбекистон Республикаси Вазирлар Маҳкамасининг 2002 йил 6 июн 200-сонли “Компьютерлаштиришни янада ривожлантириш ва ахбoрот-коммуникация технологияларини жорий этиш чора-тадбирлари тўғрисида”ги қарори. ЎзР қонун ҳужжатлари Lexuz маълумотлари миллий базаси. www.lex.uz. [↑](#footnote-ref-9)
10. Ўзбекистон Республикаси Президентининг “Ахборот-коммуникация технологияларини янада ривожлантиришга оид қўшимча чора-тадбирлар тўғрисида” 2005 йил 8 июлдаги ПҚ-117-сон [қарори](file:///C:\pages\getpage.aspx%3flact_id=636453). ЎзР қонун ҳужжатлари Lexuz маълумотлари миллий базаси. www.lex.uz. [↑](#footnote-ref-10)
11. Ўзбекистон Республикаси Вазирлар Маҳкамасининг “Интернет тармоғида Ўзбекистон Республикасининг Ҳукумат порталини янада ривожлантириш чора-тадбирлари тўғрисида”ги 2007 йил 17 декабрдаги 259-сон [қарори](E:\\pages\\getpage.aspx?lact_id=1284423). ЎзР қонун ҳужжатлари Lexuz маълумотлари миллий базаси. www.lex.uz. [↑](#footnote-ref-11)
12. Сайдалиева Н. Ахборотлашган жамият: муаммо ва истиқболлар, “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман материаллари, Т.: 2014. – Б.15. [↑](#footnote-ref-12)
13. Ўша манба. [↑](#footnote-ref-13)
14. Ўзбекистон Республикасининг “Ахборотлашув тўғрисида”ги қонуни (янги таҳрири) 2007 й. “Халқ сўзи” [↑](#footnote-ref-14)
15. Бозоров М. Интернетнинг ижобий ва салбий жиҳатлари. Тўплам. Ёшларни ахборот-психологик хуружлардан ҳимоя қилиш технологиялари: назария ва амалиёт. Республика илмий-амалий конференцияси материаллари. Т.: 2012, Б.289-290. [↑](#footnote-ref-15)
16. Юлдашева С. Ёшларни ахборот-психологик хуружлардан ҳимоя қилишда маънавий тарбиянинг ўрни. - Б.118. Ахборот асрида ёшлар дунёқараши: назария ва амалиёт. Республика илмий-амалий конференцияси тўплами. ЎзДЖТУ, Т.: 2013, - Б.41. [↑](#footnote-ref-16)
17. Муитов Д. Хавфсиз интернет ва ахборий барқарор жамият қадрияти, “Давр, ахборот, интернет: янгиланиш тенденциялари ва истиқболлари” мавзуидаги илмий-амалий анжуман материаллари, Т.: 2014. – Б.15. [↑](#footnote-ref-17)
18. http/www.google.uz [↑](#footnote-ref-18)
19. РашидоваД., Муратова Н. Интернет журналистика, Т.:2007.Б-47. [↑](#footnote-ref-19)
20. [www.uza.uz](http://www.uza.uz), 22.03.2014. [↑](#footnote-ref-20)
21. <http://daryo.uz/>, 28.05.2014. [↑](#footnote-ref-21)
22. “The Guardian” journal // www. Guardian. com [↑](#footnote-ref-22)
23. Рашидова Д., Муратова Н. Интернет журналистика. Т.: 2007. Б.21. [↑](#footnote-ref-23)
24. [www.ziyouz.uz](http://www.ziyouz.uz)**, 22.02.2014.**  [↑](#footnote-ref-24)
25. Қайтадан кашф этилган мамлакат. – Халқ сўзи, 9.02.2001. [↑](#footnote-ref-25)
26. Каримов И. А. Юксак маънавият-енгилмас куч. Тошкент, “Маънавият”, 2008, 78 бет. [↑](#footnote-ref-26)
27. Ўша жойда. [↑](#footnote-ref-27)
28. Каримов И.А. Инсон манфаатлари устиворлигини таъминлаш барча ислоҳот ва ўзгаришларимизнинг бош мақсадидур – Халқ сўзи, 2008, 9-февраль. [↑](#footnote-ref-28)
29. Ўша жойда. [↑](#footnote-ref-29)
30. Абдуллаев А. **Таралаётган** **зиё**, “Ishonch” газетаси, 14.07.2009. [↑](#footnote-ref-30)
31. [www.ziyouz.uz](http://www.ziyouz.uz), 30.05.2014. [↑](#footnote-ref-31)
32. <http://www.ziyouz.uz/>, 30.04.2014. [↑](#footnote-ref-32)
33. Мирзакомилова Ф. Интернетда ижод истиқболи, “Жамият”., 11.04.2011. [↑](#footnote-ref-33)
34. Луғат-маълумотнома. Журналистика, Реклама, Паблик Релейшнз. 1700та атама. Муаллифлар ҳайъати. Ф.П.Нестеренко ( раҳбар) Т.: “Зар қалам”, 2003.-Б. 103. [↑](#footnote-ref-34)
35. Конецкая В.П. Социология коммуникации. М.:, 1997.- С.203. [↑](#footnote-ref-35)